Η Κύπρος έστειλε πάνω από 40 εκατ. τεμάχια ρουχισμού στην ανακύκλωση\nΠΟΛΙΤΗΣ NEWS, 04/05/2018 (τελευταία ενημέρωση 11:55)\nΜέχρι σήμερα η οικονομία λειτουργούσε κυρίως σύμφωνα με το μοντέλο “παίρνω, φτιάχνω, χρησιμοποιώ, απορρίπτω”. Αναπόφευκτα σε αυτό το γραμμικό μοντέλο, το οποίο πλέον δεν αποτελεί βιώσιμη επιλογή, κάθε προϊόν έφτανε στο τέλος της ωφέλιμης ζωής του… Αποτέλεσμα, πολύτιμες και σπάνιες πρώτες ύλες για την παρασκευή προϊόντων και αγαθών να χάνονται στις χωματερές. Κάθε χρόνο μόνο στην ΕΕ χρησιμοποιούνται 15 τόνοι υλικά ανά άτομο, ενώ κάθε πολίτης παράγει κατά μέσο όρο 4,5 τόνους απόβλητα ετησίως από τα οποία τα μισά καταλήγουν σε χώρους υγειονομικής ταφής!\nΗ απάντηση σε αυτήν την κατασπατάληση πόρων δίνει το νέο μοντέλο οικονομίας. Η κυκλική οικονομία, όπως λέγεται, εστιάζει στην επαναχρησιμοποίηση, επισκευή, ανανέωση και ανακύκλωση υφιστάμενων πρώτων υλών και προϋποθέτει ότι κάθε απόβλητο μπορεί να μετατραπεί σε πρώτη ύλη.\nΗ Ευρωπαϊκή Επιτροπή, όχι αδίκως, θεωρεί ότι η επιχειρηματικότητα βρίσκεται στη θέση του οδηγού κατά τη μετάβαση στην κυκλική οικονομία. Γιατί ο επιχειρηματικός κόσμος μπορεί να αδράξει τις ευκαιρίες που προσφέρονται για την παράταση της διάρκειας ζωής των προϊόντων και των πρώτων υλών για να δημιουργήσει αξία και ανταγωνιστικά προϊόντα.\nΤαυτόχρονα, η υιοθέτηση της κυκλικής οικονομίας θα βοηθήσει σημαντικά τις ευρωπαϊκές επιχειρήσεις, οι οποίες θα εξοικονομήσουν 600 δισεκατομμύρια ευρώ, ενώ θα συμβάλει και στη μείωση των αερίων του θερμοκηπίου. Υπολογίζεται πως περίπου 580.000 θέσεις εργασίας μπορούν να δημιουργηθούν στην Ευρώπη, αν υιοθετήσουμε την κυκλική οικονομία, ενώ κάθε νοικοκυριό μπορεί να εξοικονομήσει 500 ευρώ τον χρόνο, αφού θα μειωθεί το ενεργειακό κόστος.\nΣε μια παλαιότερη άκρως ενδιαφέρουσα εκπομπή του Euronews με τίτλο “Κυκλική οικονομία: πως από σκουπίδια βγάζουμε ‘χρυσάφι'”, είχαμε δει πως η βιομηχανία αλλάζει τον τρόπο που παράγει ώστε να χωρέσει σε ένα κυκλικό οικονομικό μοντέλο. Σε αυτό τον δρόμο βαδίζει η πόλη του Άμστερνταμ και μάλιστα με μεγάλη επιτυχία. Η κυκλική οικονομία αποτελεί κεντρική πολιτική για την Ολλανδία, αφού μπορεί να παράγει περίπου 7 δισεκατομμύρια ευρώ ετησίως, ενώ μπορεί να δημιουργήσει 54.000 θέσεις εργασίας εντός της χώρας.\nΟ αντιδήμαρχος του Άμστερνταμ εξήγησε γιατί η πόλη υιοθέτησε την κυκλική οικονομία: “Καθώς οι πόλεις μεγαλώνουν, αυξάνεται η πίεση για καινοτόμες λύσεις, ενώ αυξάνεται και η πίεση για μετάβαση από τη γραμμική στην κυκλική οικονομία. Αν δεν υπάρχουν οικονομικές επιπτώσεις, η αλλαγή που προσπαθούμε να πετύχουμε από γραμμική σε κυκλική δεν θα συμβεί ή δεν θα συμβεί τόσο γρήγορα όσο θέλουμε”, δήλωσε στην κάμερα του Euronews ο Αμπντελουχέμπ Τσόχο.\nΟι κατασκευές στο Άμστερνταμ λειτουργούν πλέον με κανόνες κυκλικής οικονομίας. Ο δήμος αναμένει εξοικονόμηση 85 εκατ. ευρώ ανά έτος και 3% αύξηση της παραγωγικότητας μέχρι το 2040. “Η πρόκληση είναι να οικοδομήσουμε κτήρια, των οποίων τα υλικά εύκολα μπορούν να ξαναχρησιμοποιηθούν”, υποστηρίζει ο Γκουίντο Μπραάμ, εμπνευστής της κίνησης “Κυκλική Ολλανδία”.\nΤα απορρίμματα του Άμστερνταμ πλέον αποτελούν πηγή εισοδήματος και ενέργειας. Κάθε χρόνο οι κάτοικοι της πόλης πετούν περίπου 370 κιλά απόβλητα. Το 27% διαχωρίζεται και τελικά γίνεται στάχτη.\n“Κάθε χρόνο έχουμε 300.000 τόνους τέφρα σε αυτό το εργοστάσιο. Περίπου το 10% ανακυκλώνεται, όπως τα μέταλλα, ενώ το υπόλοιπο 90% το χρησιμοποιούμε για να φτιάξουμε πλακάκια που χρησιμοποιούνται σε δρόμους και πεζοδρόμια”, υποστηρίζει ο Λόεκ βαν Πόππελ, διευθυντής του προγράμματος.\nΤο Άμστερνταμ στόχευε στην ανακύκλωση του 30% των αστικών αποβλήτων έως το 2016 και στο 65% έως το 2020. Η ΕΕ φιλοδοξεί να αγγίξει το 65% έως το 2030.\nΈνας τομέας που δημιουργεί μεγάλη αξία στο πλαίσιο της κυκλικής οικονομίας αφορά την ανακύκλωση ενδυμάτων.\nΗ βιομηχανία κλωστοϋφαντουργίας είναι η δεύτερη μεγαλύτερη ρυπαίνουσα στον κόσμο. Το 2013 δημιουργήθηκαν 15,1 εκατ. τόνοι υφαντουργικά απόβλητα, εκ των οποίων 12,8 εκατ. τόνοι σκουπίδια. Περισσότεροι από 10 εκατ. τόνοι υφάσματα σε Αμερική και Ευρώπη καταλήγουν στα σκουπίδια. Μόνο στην ΕΕ απορρίπτονται 5,8 εκατ. τόνοι ρουχισμού.\nΗ ετήσια παγκόσμια αγορά ενδυμάτων εκτιμάται σε 3 δισ. ευρώ και αντιπροσωπεύει το 2% του ΑΕΠ παγκοσμίως. Στο Ηνωμένο Βασίλειο έχουν στις ντουλάπες τους άθικτα ρούχα αξίας 46,7 δισ. δολαρίων, ενώ κάθε Ευρωπαίος πολίτης αποσύρει από την ντουλάπα του περίπου 15 κιλά ρουχισμό.\nΥπό αυτά τα δεδομένα, η εξοικονόμηση κλωστοϋφαντουργικών πόρων είναι δεδομένη, κάτι που κινητοποιεί την ανθρωπότητα.\nΗ αλυσίδα καταστημάτων H&M προσφέρει στο πλαίσιο της εταιρικής κοινωνικής της ευθύνης με κάθε μια σακούλα ανακυκλωμένων ρούχων από τον καταναλωτή έκπτωση στην αγορά του επόμενου ρούχου. Στόχος της είναι να δημιουργηθεί ένας κλειστός κύκλος ανατροφοδότησης υλικών υφαντουργίας ώστε να μπορούν να επαναχρησιμοποιούνται και να ανακυκλώνονται τα ανεπιθύμητα ρούχα για να κατασκευάζονται ολοκαίνουργιες υφαντουργικές ίνες για καινούργια προϊόντα. Ήδη η εταιρεία λανσάρει συλλογές ρούχων που προέρχονται από ανακυκλωμένα υλικά. Όπως η ίδια έχει διαμηνύσει μέσα από την ιστοσελίδα της από το 2013 που έχει ξεκινήσει τη συλλογή ρούχων, έχει συγκεντρώσει 55 χιλιάδες τόνους ενδύματα.\nΤο κυπριακό παράδειγμα\nΟ Δώρος Μιχαήλ είναι ο διευθυντής του Ανάκυκλου, της πρώτης κοινωνικής επιχείρησης που ξεκίνησε στην Κύπρο πρόγραμμα συλλογής και ανακύκλωσης ρουχισμού. Ο Ανάκυκλος άρχισε τη λειτουργία του τον Αύγουστο του 2010 και μέχρι το τέλος του 2017 είχε μαζέψει συνολικά 40 εκατ. τεμάχια ρουχισμό!\nΠλέον δεν είναι η μόνη επιχείρηση που ασχολείται με το αντικείμενο στον τόπο μας αφού και άλλοι έχουν αντιληφθεί την αξία του.\n“Μέσα από το πρόγραμμα του Ανάκυκλου μαζεύτηκαν μέχρι σήμερα 8.600 τόνοι (σ.σ. πάνω από 1.200 τόνοι ετησίως) συνολικά ρουχισμό. Από αυτά, περίπου το 60% είναι σε καλή κατάσταση για επαναχρησιμοποίηση”.\nΜερικά ρούχα, επισημαίνει ο κ. Μιχαήλ, είναι και εντελώς καινούργια. Κάτι που αναδεικνύει και τη σπουδαιότητα της “μείωσης” ενός από τρία R της υπεύθυνης περιβαλλοντικής συμπεριφοράς των καταναλωτών – Reduce, Reuse, Recycle. Σύμφωνα με τη σωστή πρακτική, είναι καλά να σκεφτόμαστε διπλά πριν αγοράσουμε κάτι γιατί περιορίζοντας τις αγορές μας σε ό,τι είναι χρήσιμο για εμάς, μειώνουμε τη δαπάνη χρήσιμων πόρων εξ αρχής.\nΣκουπίδια με αξία\n“Περίπου 300 τόνοι ρουχισμό ετησίως τυγχάνουν διαλογής για τροφοδότηση των καταστημάτων κοινωνικής αλληλεγγύης του Ανάκυκλου. Από αυτά 20%, περίπου 60 τόνοι, επιλέγονται ως κατάλληλα για τα καταστήματα. Μέρος τους προσφέρεται δωρεάν σε χιλιάδες άτομα που τα έχουν ανάγκη, ενώ τα υπόλοιπα πωλούνται σε χαμηλές τιμές, από 50 σεντς – με μέσο όρο 2 ευρώ”.\nΟι πελάτες, όπως μας λέει ο κ. Μιχαήλ, είναι κατά κανόνα μετανάστες και κάτοικοι της Κύπρου με προέλευση από άλλες ευρωπαϊκές ή τρίτες χώρες ή/και ξένοι φοιτητές.\n“Το ποσοστό των Κύπριων που αγοράζουν ρουχισμό από ‘δεύτερο χέρι’ είναι αρκετά μικρό και δεν υπερβαίνει το 10% των πελατών. Η τάση όμως είναι ανοδική κι αυτό όχι τόσο για οικονομικούς λόγους, αλλά για περιβαλλοντικούς. Δίνουν μια δεύτερη ευκαιρία στα ρούχα για εξοικονόμηση πόρων και ενέργειας. Κάποιοι τα επιλέγουν για ‘στυλιστικούς’ λόγους (αφού αποκτούν μοναδικά κομμάτια ή vintage). Άλλοι τα αγοράζουν για ‘ιδεολογικούς’ λόγους, για την ενίσχυση δηλαδή της κοινωνικής και αλληλέγγυας οικονομίας”.\nΕξαγωγή 7.500 τόνων\nΤην επταετία κατά την οποία αναφέρεται ο Δώρος Μιχαήλ εξήχθησαν, σύμφωνα με τα στοιχεία που παραθέτει, 7.500 τόνοι σε “πράσινες” εταιρείες στο εξωτερικό, οι οποίες ειδικεύονται σε μεγάλης κλίμακας διαλογή, επανάχρηση και ανακύκλωση.\n“Ο επαναχρησιμοποιήσιμος ρουχισμός διατίθεται σε όλες τις χώρες του κόσμου, όχι μόνο στις ‘φτωχές’ όπως η Αφρική, η οποία είναι η ήπειρος με τη μεγαλύτερη κατανάλωση χρησιμοποιημένων ρούχων”.\nΣύμφωνα με τα στατιστικά, περισσότερο από το 70% του παγκόσμιου πληθυσμού χρησιμοποιεί ρούχα δεύτερης χρήσης.\n“Συνολικά το 60% των ρούχων που βάλαμε όλα αυτά τα χρόνια στους κάδους του Ανάκυκλου επαναχρησιμοποιήθηκε στην κατάσταση που βρισκόταν. Ποσοστό γύρω στο 35% επαναχρησιμοποιήθηκε μετά από κατάλληλη επεξεργασία ανακύκλωσης και μετατράπηκε σε ρούχα καθαρισμού, πολτό για μονωτικά υλικά, ίνες για κατασκευή νέων ρούχων κ.λπ. και μόνο ένα ποσοστό 5% θεωρήθηκε σκουπίδια, τα οποία κατέληξαν στις χωματερές, κάηκαν για παραγωγή ενέργειας κ.λπ.”, εξήγησε ο Δώρος Μιχαήλ.\nΚατά την περίοδο 2010-2017, από τα έσοδα που είχε ο Ανάκυκλος προσέφερε και χρηματικές εισφορές για ενίσχυση του κοινωνικού έργου διαφόρων ΜΚΟ. Το ύψος των εισφορών από το 2013 μέχρι το τέλος του 2017 ανήλθε στις 210 χιλιάδες ευρώ.\nΑξίζει να σημειωθεί, επισημαίνει ο κ. Μιχαήλ, ότι το έργο του Ανάκυκλου έτυχε ευρείας αναγνώρισης. Η Κομισιόν τον αναγνώρισε ως την πρώτη πραγματική κοινωνική επιχείρηση της Κύπρου, ενώ επιλέχθηκε ως η καλύτερη κοινωνική επιχείρηση της Κύπρου στο πλαίσιο της διεθνούς έρευνας για την καταγραφή και διάδοση βέλτιστων πρακτικών στο πλαίσιο του ευρωπαϊκού προγράμματος “Social and Solidarity Economy as an Alternative to Development”.\nΤο μοντέλο λειτουργίας του Ανάκυκλου αποτέλεσε ένα από τα σημεία αναφοράς στη διαδικασία κατάρτισης του νομοσχεδίου για τις κοινωνικές επιχειρήσεις, το οποίο θα ρυθμίζει τη λειτουργία τους στην Κύπρο. Το νομοσχέδιο κατατέθηκε στη Βουλή πριν από μερικούς μήνες, αλλά ακόμη δεν έχει τεθεί προς συζήτηση.\nΑνακύκλωση ρούχων από την H&M. Μαζεύτηκαν 3,5 τόνοι στην Κύπρο\nH εταιρεία απαντά στις ερωτήσεις του «Πολίτη» για το πρόγραμμα ανακύκλωσης που διαθέτει.\n– Πότε εφαρμόστηκε από την αλυσίδα H&M το πρόγραμμα ανακύκλωσης ρούχων;\n– H H&M ήταν η πρώτη εταιρεία παγκοσμίως που λάνσαρε το 2013 την Πρωτοβουλία Συγκέντρωσης Ρούχων παγκοσμίως. Όταν εισερχόμαστε σε μια νέα αγορά, το πρόγραμμα εφαρμόζεται ήδη μέσα στον πρώτο χρόνο λειτουργίας της.\n– Πόσοι τόνοι έχουν συλλεχθεί;\n– Όπως ανακοινώθηκε πρόσφατα στην Έκθεση Αειφορίας του ομίλου Η&Μ, μόνο το 2017 συγκεντρώθηκαν παγκοσμίως περίπου 18,000 τόνοι υφασμάτων, ποσότητα που ισοδυναμεί με 89 εκατομμύρια T-shirts. Συνολικά, από την αρχή του προγράμματος το 2013, έχουν συγκεντρωθεί παγκοσμίως 61,000 τόνοι υφασμάτων.\n– Πώς αξιοποιήθηκαν αυτά τα ρούχα;\n– Για την αξιοποίηση των υφασμάτων που συλλέγονται μέσω της Πρωτοβουλίας Συγκέντρωσης Ρούχων, συνεργαζόμαστε με την εταιρεία I:CO. Η τελευταία φροντίζει να γίνει η εκτίμηση και ταξινόμησή τους ανάλογα με την κατάσταση που βρίσκονται: τα ρούχα που μπορούν να ξαναφορεθούν επανατοποθετούνται στην παγκόσμια αγορά ως «ρούχα από δεύτερο χέρι». Όσα δεν είναι πια κατάλληλα για ένδυση, μετατρέπονται σε άλλα προϊόντα (π.χ. πανάκια καθαρισμού). Τέλος, όσα δεν μπορούν να χρησιμοποιηθούν θα μετατραπούν σε πρώτες ύλες και ολοκαίνουργια προϊόντα. Με αυτόν τον τρόπο δίνεται μια δεύτερη ζωή σε υφάσματα και ρούχα τα οποία σε άλλη περίπτωση μπορεί να είχαν καταλήξει σε χωματερές.\n– Υπάρχουν στοιχεία ειδικά για την Κύπρο ως προς τις ποσότητες που έχουν μαζευτεί μέχρι στιγμής και το πώς αξιοποιήθηκαν;\n– Στην Κύπρο μέχρι στιγμής έχουν συλλεχθεί 3,5 τόνοι υφασμάτων μέσω της Πρωτοβουλίας Συγκέντρωσης Ρούχων. Για κάθε κιλό υφασμάτων που συλλέγουμε 0,02€ δωρίζεται σε έναν τοπικό φιλανθρωπικό οργανισμό. Για την Κύπρο τα ποσά που συγκεντρώνονται δωρίζονται στον Διεθνή, Ανθρωπιστικό και Ανεξάρτητο Οργανισμό «Hope For Children» CRC Policy Center. Αναλυτικά οι ποσότητες και οι αντίστοιχοι οργανισμοί ανά χώρα είναι διαθέσιμοι στο http://hm.charitystar.com.\n– Το κίνητρο της έκπτωσης που δίνετε στους πελάτες σας για ανακύκλωση δουλεύει;\n– Για κάθε σακούλα με υφάσματα ή ρούχα οποιασδήποτε μάρκας και σε οποιαδήποτε κατάσταση που φέρνουν οι πελάτες μας, τους επιβραβεύουμε με ένα κουπόνι έκπτωσης 15% σε ένα προϊόν της επιλογής τους. Πέρα από την έκπτωση όμως είναι σημαντικό να καταλάβει κανείς ότι συμμετέχοντας σε αυτό το πρόγραμμα ενισχύει τον στόχο μας να μειωθούν τα απορρίμματα και η χρήση φυσικών πηγών για την παραγωγή ενδυμάτων. Ότι με λίγα λόγια βοηθάει να κλείσει ο κύκλος ζωής του ρούχου.\nΓολγοθάς και τα φάρμακα για τους οροθετικούςΜασιάς και Σωτηρίου τα δύο ντέρμπι στο Τσίρειο\nΕΛΛΑΔΑ ΟΙΚΟΝΟΜΙΑ- Έκθεση Πισσαρίδη για την Ελληνική Οικονομία – Οι 14 προτάσεις αναπτυξιακής πολιτικής\nΟΙΚΟΝΟΜΙΑ- Τα Έξυπνα Σπίτια έφθασαν στην Κύπρο από τη NEDECO Electronics Ltd\nΚΥΠΡΟΣ ΟΙΚΟΝΟΜΙΑ- ΟΕΒ: Προβληματισμός για στήριξη των επιχειρήσεων μετά τον Οκτώβριο


Γ. Σαχίνης: Πάει πολύ, κύριε Ρίχτερ - Ειδήσεις - Νέα Κρήτη\nΤώρα διαβάζετε: Γ. Σαχίνης: Πάει πολύ, κύριε Ρίχτερ\nΑνανέωση 07/12/2015, 12:15\nΓ. Σαχίνης: Πάει πολύ, κύριε Ρίχτερ\nΠαρότι πρώτοι σηκώσαμε τη "σημαία" για το επαχθές της αναγόρευσης του Γερμανού ιστορικού Χάιντς Ρίχτερ σε επίτιμο διδάκτορα του Πανεπιστημίου Κρήτης, για τον τρόπο που αυτή έγινε και με το σκεπτικό που αυτή έγινε, έπειτα από πρόταση μεταπτυχιακού του φοιτητή, μετέπειτα καθηγητή στο Ρέθυμνο και τώρα - αφού έκανε τη δουλειά του - καθηγητή στο Πανεπιστήμιο Θεσσαλίας, πρώτοι ήμασταν και αυτοί που καυτηριάσαμε το γεγονός πως το επίμαχο βιβλίο του δεν μπορεί να βρεθεί στο εδώλιο του κατηγορουμένου και να δικάζεται, όσο επαχθές κι αν το θεωρούμε, όσο κι αν έχει έρευνα του ποδαριού (ο ίδιος άλλωστε παραδέχτηκε ότι την Κρήτη για το υλικό την επισκέφτηκε μόλις 48 ώρες), όσα ψεύδη και ανακρίβειες κι αν περιέχει.\nΕσχάτως όμως διαπιστώνουμε ότι με ενορχήστρωση αθηναϊκών μέσων και διανοουμένων, που καν ιδέα δεν έχουν για το θέμα, επιχειρείται μία ολική επαναφορά και δικαίωση του Ρίχτερ, περίπου, με τους Κρήτες εμφανιζόμενους ως «αγροίκους, πρωτόγονους και τζιχαντιστές της σκέψης», όμοια όπως ο Ρίχτερ χαρακτήρισε την αντίσταση των Κρητών του '40 έναντι των Γερμανών κατακτητών ναζί «βρόμικη και απάνθρωπα βάρβαρη», σε βαθμό που τα αντίποινα των ναζί να γίνουν εξίσου βρόμικα (!!!) για πρώτη φορά στις τότε παγκόσμιες πολεμικές συγκρούσεις (!).\nΣοβαρά τώρα, αν αυτό δεν είναι πλήρης παραχάραξη της ιστορίας και βαθύς, επικίνδυνος αναθεωρητισμός, τότε τι είναι;\nΜήπως οι εισβολές σε Τσεχία, Πολωνία, Ολλανδία, Γαλλία κ.λπ. έγιναν με το γάντι; Μήπως δηλαδή και η συμπεριφορά προς Εβραίους, Ρομά, ομοφυλόφιλους και κομμουνιστές ήταν, μέχρι την εισβολή στην Κρήτη, με το γάντι; Ε, κάτι τέτοια είδε ο κ. Ρίχτερ, πήρε θάρρος και βρήκε και βήμα στην "Καθημερινή" προχθές για να μας πει πόσο φιλέλληνας είναι από το 1958 (!). Θάρρος που δεν είχε να αντικρούσει δημόσια όσους επέκριναν την αναγόρευσή του σε επίτιμο διδάκτορα στο Πανεπιστήμιο Κρήτης και προτίμησε μία τελετή εν κρυπτώ στο Πανεπιστήμιο και μάλιστα σε συνθήκες φοιτητικής κατάληψης.\nΤα αθηναϊκά μέσα και οι διανοούμενοι, που έσπευσαν να μας αποκαλέσουν στην Κρήτη «σκοταδιστές», έχουν να πουν κάτι γι' αυτά; Η τελετή αναγόρευσης, όχι δημόσια, αλλά στα κρυφά, λέει κάτι;\nΠάει πολύ, κύριε Ρίχτερ, να μας λέτε ότι ο ιστορικός έχει καθήκον του να αναζητά την αλήθεια. Εσείς μόνο αυτό που δεν κάνατε στην περίπτωσή μας. Ωμό αναθεωρητισμό της ιστορίας μάς "πουλάτε", με πηγές μονοθεματικά τα αρχεία των ναζί, που αξιοποιείτε κατά το δοκούν και ως αρθρογράφος στο περιοδικό των Γερμανών Αλεξιπτωτιστών (ιδέα του Στούντεντ). Αρκεί τα όσα είπε για την ιστορία, που με ψεύδη και ανακρίβειες ξαναγράφετε, ο Έλληνας πανεπιστημιακός καθηγητής Σύγχρονης Ιστορίας Γιώργος Μαργαρίτης. Κατά τα άλλα, να χαρακτηρίζετε "μύθο" τη σημασία της Μάχης της Κρήτης και την αντίσταση του κρητικού λαού, δικαίωμά σας.\nΜπορείτε, αν θέλετε, με τα αθηναϊκά μέσα αλά μπρατσέτα και τους διανοούμενους αλά Ρεπούση να έρθετε στην Κρήτη και να ισοπεδώσετε επικοινωνιακά το νησί. Εμείς τη φιλοξενία μας δεν την παραβιάζουμε για καμία απρέπεια σε βάρος μας, ούτε όμως και την ψυχή μας. Αυτή η ίδια μας οδήγησε το 1941 στη πιο ηρωική λαϊκή εποποιία, αρνούμενοι να δεχτούμε την τότε "συνθηκολόγηση" των Τσολάκογλου και των εφημερίδων και διανοουμένων της εποχής εκείνης.\nΓΑΛΛΙΑΒ' ΠΑΓΚΟΣΜΙΟΣ ΠΟΛΕΜΟΣΤΡΟΜΟΚΡΑΤΙΑ


Ο Κυριάκος Θωμαΐδης στο OPEN\nΤο μακροβιότερο talk show της ελληνικής τηλεόρασης από τις 23 Σεπτεμβρίου έρχεται στο Open.\nΚάθε Δευτέρα, στις 23.30, η “Δίκη στο Open”, με τον Κυριάκο Θωμαΐδη.\nΗ εκπομπή των μεγάλων αθλητικών αποκαλύψεων θα ρίξει και πάλι φως στο σκοτάδι του ελληνικού ποδοσφαίρου, όπως κάνει επί 30 χρόνια.\nΗ ερευνητική ματιά της εκπομπής γκρέμισε τη διαβόητη ποδοσφαιρική “παράγκα” και έδωσε το έναυσμα για δεκάδες δικαστικές και εισαγγελικές παρεμβάσεις στον ελληνικό αθλητισμό.\nΣτην πρεμιέρα προσκεκλημένος στο studio της “Δίκης στο Open” ο αρχιδιαιτητής του ελληνικού ποδοσφαίρου ΒίτορΜέλο Περέιρα.\nΓια πρώτη φορά μιλάει για το VAR και απαντά σε όλα τα ερωτήματα του Κυριάκου Θωμαΐδη.\nFiled Under: Ανακοινώσεις, Τηλεόραση Tagged With: Open, Κυριάκος Θωμαϊδης


Dodoni - Hellas: Αυτός θα φύγει νύχτα με το όνομα Τζέφρυ Τριανταφυλλίδης...\nΚαι φορώντας μήνα το μήνα το κακό κι άλλο κακό ανταμώνοντας βδομάδα τη βδομάδα, όλο και για τα νέα αλλεπάλληλα επίπεδα του κακού μιλάμε\nξεχνώντας τα πιο παλιά.\nΟπως φαρμάκι το φάρμακό τους και κάθε μέρα το νέο κακό σκάει πάνω στα κακά, δεινότερο, διαρκώς δεινότερο το καθένα απ' το προηγούμενο· κι εμείς πρέπει όλα μαζί να τα αφομοιώνουμε και να τα διαχειριζόμαστε ενώ κάθε μέρα και μια νέα κεραμίδα πέφτει στο κεφάλι των ανδρείκελων και συνεπώς στο δικό μας. Εχουμε μπει σε μια τρέλα χωρίς τέλος, σε μια κατάσταση contra naturam, αφύσικη.\nΟ επίλογος αυτής της κυβέρνησης είναι ο κ. Βενιζέλος.\nΟ άνθρωπος «γαία πυρί μιχθήτω» -«το κράτος είμαι εγώ» και «μετά από μένα το χάος» - όλα μαζί. Θα είναι ένα κύκνειο άσμα που θα το τραγουδήσουν όλοι μαζί χίλιοι πίθηκοι...


Ουίλτζερ: «Κάναμε πολλά λάθη» – RedNews – Τα ερυθρόλευκα νέα\nΟυίλτζερ: «Κάναμε πολλά λάθη»\nΟ Κάιλ Ουίλτζερ ήταν ο παίκτης που οδήγησε το παιχνίδι στην παράταση και παραλίγο να χαρίσει την νίκη στην ομάδα του, με τον Καναδό να στέκεται στα λάθη που εγιναν.\n«Πρέπει να περιμένουμε και το επόμενο παιχνίδι (σ.σ. Ρεάλ-Μπάμπεργκ, 22:00). Δεν γνωρίζουμε ακόμα τον αντίπαλό μας, αλλά το μυαλό μας είναι ήδη εκεί», ανέφερε αρχικά ο Ουίλτζερ στη κάμερα της NOVA, ενώ για τα τελευταία άσχημα λεπτά του Ολυμπιακού τόνισε: «Σκόραραν εύκολα, βρήκαν πόντους από επιθετικά ριμπάουντ και δεύτερες ευκαιρίες».\nΓια τα playoffs τόνισε: «Πρέπει να δώσουμε τον καλύτερο εαυτό μας. Θα προετοιμαστούμε κατάλληλα, όποιος και αν είναι ο αντίπαλος θα είναι καλός. Πρέπει να παίξουμε καλή άμυνα και να ακούσουμε τους προπονητές μας».\nΓια πολλά λάθη του Ολυμπιακού, ανέφερε: «Πρέπει να το δουλέψουμε αυτό, σίγουρα. Δεν ξέρω γιατί κάναμε τόσα λάθη σήμερα, αλλά ξέρω πως το τεχνικό τιμ θα μας προετοιμάσει κατάλληλα για τα πλέι-οφ. Πρέπει να δούμε τι έφταιξε, αλλά σίγουρα πρέπει να κάνουμε τα μισά λάθη στα playoffs».\nΚαι τώρα… περιμένουμε\nΡόμπερτς: «Δεν έχουμε δικαιολογία»


Θετικά και αρνητικά στην Έκθεση του Ευρωκοινοβουλίου\nΔημοσίευση: 02 Ιουνίου 2018 17:00\nΚοινή Αγροτική Πολιτική. Αναμφίβολα η έκθεση του ΕΚ κινείται σε θετική κατεύθυνση, αν και εντός των 187 παραγράφων της ο καθένας μπορεί να βρει αυτό που ικανοποιεί τις θέσεις του.\nΑναμφίβολα η έκθεση του ΕΚ κινείται σε θετική κατεύθυνση, αν και εντός των 187 παραγράφων της ο καθένας μπορεί να βρει αυτό που ικανοποιεί τις θέσεις του. Μεταξύ των πιο θετικών σημείων της έκθεσης για τη χώρα μας θα κατατάσσαμε τα κάλεσμα του Ε/Κ για:\n* Την απόρριψη οποιασδήποτε επανεθνικοποίησης της ΚΑΠ (σημείο 5).\n* Αναγνώρισης του κίνδυνου μείωσης των εθνικών φακέλων και αναστολών πληρωμών εάν τα κράτη - μέλη δεν είναι ικανά να επιτύχουν πλήρως τα αποτελέσματα των εθνικών σχεδίων τους.\n* Τη διατήρηση της τρέχουσας αρχιτεκτονικής της ΚΑΠ (Πυλώνας Ι και ΙΙ), με πλήρη χρηματοδότηση του Πυλώνα Ι από την Ε.Ε.\n* Την ανάγκη αύξησης ή διατήρησης της υφιστάμενης χρηματοδότησης της ΚΑΠ προκειμένου να πετύχει τις φιλοδοξίες της ΚΑΠ μετά το 2020.\n* Τη σημασία ισχυρού προϋπολογισμού για τον Πυλώνα ΙΙ και την απόρριψη των περικοπών της τάξης του 25% σε αυτόν.\n* Τη μεγαλύτερη στόχευση των ενισχύσεων σε μικρές - μεσαίες εκμεταλλεύσεις μέσα από διάφορα μέτρα (αναδιανεμητική, capping κ.λπ.) και τη διατήρηση των πόρων που θα εξοικονομηθούν από αυτά τα μέτρα εντός του ίδιου κράτους - μέλους.\n* Την έμφαση στις μεσογειακές περιοχές λόγω κλιματικής αλλαγής, ξηρασίας, ερημοποίησης κ.λπ.\n* Τη στήριξη των πρωτεϊνούχων καλλιεργειών με διάφορα μέτρα και εργαλεία.\n* Τη σημασία και την ανάγκη διατήρησης της ΚΟΑ και των επιχειρησιακών προγραμμάτων, αλλά και την καλύτερη στήριξη των ψυχανθών και της αιγοπροβατοτροφίας.\n* Την ενίσχυση της θέσης των γεωργών στην εφοδιαστική αλυσίδα, της επέκτασης των Παρατηρητηρίων και σε άλλους τομείς και τη στήριξη σύντομων αλυσίδων διανομής.\n* Την ανάγκη προστασίας των ευαίσθητων τομέων της ευρωπαϊκής γεωργίας, των γεωγραφικών ενδείξεων, την άρση υγειονομικών και φυτοϋγειονομικών εμποδίων, τη διατήρηση μηχανισμών προστασίας, την εκπόνηση συστηματικής αξιολόγησης επιπτώσεων στις διεθνείς εμπορικές συμφωνίες.\nΘετικό επίσης, αλλά με τόσες πολλές προϋποθέσεις, που μειώνουν αν δεν ακυρώνουν αυτή του τη θετική τάση:\n* Η διατήρηση της προαιρετικής συνδεδεμένης ενίσχυσης (VCS) ως εργαλείο.\nΕπικίνδυνα ή πιο αμφιλεγόμενα σημεία:\n* Η ανάγκη δίκαιης κατανομής των άμεσων πληρωμών μεταξύ των κρατών - μελών, η οποία είναι ουσιώδης για τη λειτουργία της ενιαίας αγοράς και πρέπει να λαμβάνει υπόψη αντικειμενικά κριτήρια, όπως τα ποσά που εισπράττουν τα κράτη - μέλη στους πυλώνες Ι και ΙΙ και το γεγονός ότι οι φυσικές συνθήκες, η απασχόληση και οι κοινωνικοοικονομικές συνθήκες, το γενικό βιοτικό επίπεδο, το κόστος παραγωγής, ιδίως το κόστος γης και η αγοραστική δύναμη, δεν είναι τα ίδια σε ολόκληρη την Ε.Ε.\n* Η απαίτηση το ισχύον σύστημα υπολογισμού των άμεσων ενισχύσεων στον Πυλώνα Ι, ιδίως στα κράτη - μέλη όπου η αξία των δικαιωμάτων εξακολουθεί να υπολογίζεται εν μέρει βάσει ιστορικών αναφορών, να εκσυγχρονιστεί και να αντικατασταθεί από μια μέθοδο υπολογισμού πληρωμών της Ε.Ε.\nΑναμφίβολα αρνητικό και πολύ επικίνδυνο (τροπολογία τελευταίας στιγμής):\n* Οι πληρωμές από τον Πυλώνα Ι, περιλαμβανομένης της συνδεδεμένης στήριξης, να περιορίζονται ανά εκτάριο και δικαιούχο έως το διπλάσιο του μέσου όρου των άμεσων πληρωμών της Ε.Ε. ανά εκτάριο, προκειμένου να αποφευχθεί η στρέβλωση του ανταγωνισμού.


Ίαν Λάνκαστερ Φλέμινγκ, ήταν Άγγλος συγγραφέας, έγινε διάσημος γεια τη σειρά κατασκοπευτικών μυθιστορημάτων του θρυλικού Τζέϊμς Μποντ | diaskedasi.info\nΊαν Λάνκαστερ Φλέμινγκ, ήταν Άγγλος συγγραφέας, έγινε διάσημος γεια τη σειρά κατασκοπευτικών μυθιστορημάτων του θρυλικού Τζέϊμς Μποντ\nΊαν Λάνκαστερ Φλέμινγκ\nΟ Ίαν Λάνκαστερ Φλέμινγκ ήταν Άγγλος συγγραφέας. Έγινε διάσημος για τη σειρά κατασκοπευτικών μυθιστορημάτων του θρυλικού Τζέιμς Μποντ, με το πρώτο, το Casino Royale, να κυκλοφορεί το 1953. Ο Φλέμινγκ είχε ο ίδιος υπηρετήσει στην υπηρεσία αντικατασκοπείας του βρετανικού πολεμικού ναυτικού. (Ian Lancaster Fleming, 28 Μαΐου 1908 - 12 Αυγούστου 1964)\nΟ `Ιαν Φλέμινγκ γεννήθηκε στην οδό Γκρην 27, στο πλούσιο προάστιο Μέιφαιρ του Λονδίνου.\nΜητέρα του ήταν η γνωστή στους κοσμικούς κύκλους του Λονδίνου `Εβελυν Σεν Κρουά Ρόουζ-Φλέμινγκ (1885-1964) και πατέρας του ο Βάλενταϊν Φλέμινγκ (1882-1917), συντηρητικός βουλευτής από το 1910 και αξιωματικός που σκοτώθηκε στον Α΄ Παγκόσμιο Πόλεμο με τον βαθμό του ταγματάρχη (ο Ουίνστον Τσώρτσιλ είχε γράψει τότε μία νεκρολογία του στους Τάιμς).\nΟ μεγαλύτερος αδελφός του `Ιαν, ο Πήτερ (1907–1971), έγινε ταξιδιωτικός συγγραφέας και νυμφεύθηκε την ηθοποιό Σήλια Τζόνσον, ενώ κατά τον Β΄ Παγκόσμιο Πόλεμο συμμετείχε σε επιχειρήσεις στις κατεχόμενες Νορβηγία και Ελλάδα.\nΥπήρχαν και δύο μικρότεροι αδελφοί, ο Μάικλ (1913–1940) και ο Ρίτσαρντ (1911–1977), καθώς και μία ετεροθαλής αδελφή, νόθα κόρη της μητέρας, η τσελίστρια Αμαρυλλίς Φλέμινγκ (1925–1999), της οποίας πατέρας ήταν ο καλλιτέχνης Αύγουστος Τζων.\nΕκπαίδευση και νεανική ηλικία\nΤο 1921 ο Φλέμινγκ εγγράφηκε στο Κολέγιο Ήτον. Παρότι στα ακαδημαϊκά μαθήματα δεν είχε ιδιαίτερες επιδόσεις, διακρίθηκε στον αθλητισμό και κατείχε τον τίτλο Victor Ludorum («Νικητή των παιχνιδιών») δύο χρονιές (1925-1927).\nΕίχε επίσης την επιμέλεια ενός σχολικού περιοδικού, του The Wyvern. Ωστόσο, η διαγωγή του τον έφερε σε σύγκρουση με τον υπεύθυνο διαμονής E.Β. Σλέιτερ, τον οποίο ενοχλούσε η συμπεριφορά του Φλέμινγκ, το ότι έβαζε μπριγιαντίνη στα μαλλιά, κατείχε αυτοκίνητο και είχε σχέσεις με γυναίκες. Ο Σλέιτερ έπεισε τη μητέρα του Φλέμινγκ να τον βγάλει από το Ήτον ένα εξάμηνο νωρίτερα και να τον βάλει σε ένα εισαγωγικό φροντιστήριο για το Βασιλικό Στρατιωτικό Κολέγιο στο Σάντχερστ. Από εκεί έφυγε λίγους μήνες αργότερα, έχοντας κολλήσει γονόρροια.\nΤο 1927, για να τον προετοιμάσει για εισαγωγή στο Φόρειν Όφις, η μητέρα του τον έστειλε στο Τένερχοφ, στο Κιτσμπύελ της Αυστρίας, ένα μικρό ιδιωτικό σχολείο που διοικούσαν ένας Βρετανός πρώην κατάσκοπος, ο Ερνάν Φορμπς Ντένις και η μυθιστοριογράφος σύζυγός του, Φύλις Μπετόμ. Αφού βελτίωσε εκεί τη δεξιότητά του στις γλώσσες, ο Φλέμινγκ φοίτησε για λίγο στα Πανεπιστήμια του Μονάχου και της Γενεύης.\nΣτη Γενεύη ο Φλέμινγκ άρχισε μία ρομαντική σχέση με τη Μονίκ Πανσώ ντε Μποτόμ (Monique Panchaud de Bottomes) και το ζευγάρι αρραβωνιάστηκε το 1931. Ωστόσο, η μητέρα του διαφωνούσε με τη σχέση και κατάφερε να τη διαλύσει. Ο Φλέμινγκ έκανε αίτηση εισαγωγής στο Φόρειν Όφις, αλλά απέτυχε στις εξετάσεις. Και πάλι η μητέρα του παρενέβη: μίλησε με τον σερ Ρόντερικ Τζόουνς, επικεφαλής του Πρακτορείου Reuters, και τον Οκτώβριο του 1931 ο γιος της εξασφάλισε μία θέση «υποσυντάκτη» (sub-editor) και δημοσιογράφου εκεί.\nΤο 1933 το πρακτορείο τον έστειλε στη Μόσχα, όπου κάλυψε τη σταλινική δίκη 6 μηχανικών της βρετανικής εταιρείας Metropolitan-Vickers. Ενώ βρισκόταν εκεί, ο Φλέμινγκ έκανε αίτηση για μία συνέντευξη με τον Ιωσήφ Στάλιν και προς έκπληξή του έλαβε απάντηση με υπογεγραμμένο από τον Σοβιετικό ηγέτη σημείωμα, που ζητούσε συγγνώμη για το ότι δεν μπορούσε να προσέλθει σε αυτή.\nΒιβλία με τον Τζέιμς Μποντ\nFor Your Eyes Only, 1960\nOn Her Majesty's Secret Service, 1963\nThe Man with the Golden Gun, 1965\nChitty Chitty Bang Bang, 1964\nThrilling Cities, 1963. Οι αμερικανικές εκδόσεις περιλαμβάνουν τη σύντομη ιστορία 007 in New York.


Marketing Week - Η Ιkea διοργάνωσε τις Democratic Design Days 2017\nΣτο Almhult της Σουηδίας\nΗ Ιkea διοργάνωσε τις Democratic Design Days 2017\n14 Ιουλίου 2017 | 18:08\tΓράφει το\tMarketingWeek Online Team\tTopics: Events,Retail\nΗ Ιkea διοργάνωσε τις Democratic Design Days 2017 στις κεντρικές εγκαταστάσεις της στο Almhult της Σουηδίας.\nΠρόκειται για έναν θεσμό που αναδεικνύει τον «Δημοκρατικό Σχεδιασμό», τη φιλοσοφία της Ιkea να δημιουργεί προϊόντα φιλικά προς το περιβάλλον, που συνδυάζουν design, ποιότητα, λειτουργικότητα και προσιτή τιμή. Εκπρόσωποι media από όλο τον κόσμο έδωσαν το «παρών» και είχαν την ευκαιρία να ακούσουν πρώτοι για τις νέες συνεργασίες της Ιkea, να δουν τις νέες σειρές προϊόντων που πρόκειται να κυκλοφορήσουν, αλλά και να μάθουν τα αποτελέσματα του Life at Home Report.\nΠρόκειται για μια έρευνα, που υλοποιεί η Ιkea κάθε χρόνο και που στοχεύει στην αποτύπωση των αναγκών των σύγχρονων ανθρώπων στο σπίτι τους. Από τα σημαντικότερα νέα της φετινής διοργάνωσης ήταν η παρουσίαση των προϊόντων που προέκυψαν από τη συνεργασία της Ιkea με τον Βρετανό σχεδιαστή Tom Dixon και με τη δανέζικη εταιρεία σχεδιασμού επίπλων HAY.\nΗ Ελλα-Δικά Μας υποδέχεται την Biosolids SA\nΣτη Hill+Knowlton η Amgen Hellas\nΑνάθεση της Novartis στην Ikon Porter Novelli\nΗ Coca-Cola 3Ε ανακαίνισε δύο σχολεία στη Θεσσαλονίκη\nΗ Κωτσόβολος προσφέρει σχολικά είδη στην Κιβωτό του Κόσμου\nΤον Νοέμβριο το τελευταίο κύμα zamppleBOXes για το 2018


Κορονοϊός στην Ελλάδα: Η γεωγραφική κατανομή των 237 νέων κρουσμάτων - Newsbomb - Ειδησεις - News\nΕΛΛΑΔΑ 18/01/2021 04:06\nΚορονοϊός - Όλες οι ειδήσεις: Την Κυριακή, 17 Ιανουαρίου 2021, ο ΕΟΔΥ ανακοίνωσε 237 νέα κρούσματα του νέου ιού στη χώρα, εκ των οποίων τα 13 εντοπίστηκαν κατόπιν ελέγχων στις πύλες εισόδου της χώρας.\nΟ συνολικός αριθμός των κρουσμάτων ανέρχεται στα 148.607, εκ των οποίων 52,1% άνδρες.\nΔιασωληνωμένοι νοσηλεύονται 320 ασθενείς. Η διάμεση ηλικία τους είναι τα 69 έτη. Οι 226 (70,6%) εκ των διασωληνωμένων είναι άνδρες. To 87,5% των διασωληνωμένων έχει υποκείμενο νόσημα ή είναι ηλικιωμένοι 70 ετών και άνω.\nΑπό την αρχή της πανδημίας έχουν εξέλθει από τις ΜΕΘ 1.030 ασθενείς.\nΤέλος, σύμφωνα με τον ΕΟΔΥ, έχουμε 28 νέους θανάτους από τη νόσο COVID-19, φθάνοντας τους 5.469 θανάτους συνολικά στη χώρα, εκ των οποίων 3.225 (59%) άνδρες. Η διάμεση ηλικία των θανόντων συμπολιτών μας ήταν τα 79 έτη και το 95,4% είχε κάποιο υποκείμενο νόσημα ή/και ηλικία 70 ετών και άνω.\nΗ γεωγραφική κατανομή των 237 νέων κρουσμάτων Covid-19 που ανακοίνωσε την Κυριακή ο ΕΟΔΥ έχει ως εξής


Αλέξης Τσίπρας Τουρκία Καστελόριζο Γεώτρηση\nΑλέξη ραψτο το ρημαδι ,στο 1% θα το πας το κόμμα.αν σου ερθεί ο Ερντογαν το μόνο που ξέρεις είναι στα4 να .... παρακαλάς. Κανόνισε μέχρι τις εκλογές να δώσεις και την νότιο ελλαδα.\nΤι λες βρε παπαφλεσσα εζωσες τα φισεκλικια σου και εισε ετοιμος για πολεμο. Βρε αθλιε εθνοπροδοτη οταν δηλωνες πως οι θαλλασες δεν εχουν συνορα δεν σκεφτοσουν οτι του ανοιγες την ορεξη του ισλαμοφασιστα ερτογαν και γιατι αυτες τις απειλες δεν τις ειπες οταν τελευταια εκανες μυστικες συνομιλιες μαζι του για να μιρασετε το αιγαιο, και τωρα που αρχισες να τρως τις σφαλιερες το παιζεις και νταης.\nΣτις ΗΠΑ στηρίζουν ΤΣΙΠΡΑ\nΣυνελληνες, η διασπορά στις ΗΠΑ θέλουμε τη συνέχεια της πολιτικής των τελευταίων χρόνων. Ποτέ στο παρελθόν δεν υπήρχε τέτοια στενή συνεργασία μεταξύ των δύο πατρίδων μας ΗΠΑ και Ελλάδας. Είναι επιβεβλημένη η συνέχεια της πολιτικής της σύσφιξης των σχέσεων. Πρέπει να έχει την ευκαιρία να συνεχιστεί αυτή η πολιτική. Εμείς εδώ έτσι το βλέπουμε. Μην αφήσετε να χαθούν όσα κερδήθηκαν αυτά τα χρόνια. Η επόμενη τετραετία είναι κρίσιμη και πρέπει να συνεχιστεί η προσπάθεια. Είστε θυμωμένοι λόγω της κρίσεως, όμως από δω και πέρα η κατάσταση θα βελτιωθεί. Οι ΗΠΑ στηρίζουν την τρέχουσα ελληνική κυβέρνηση.\nΜεγαλο κειμενο εγραψες συριζοτρολακι θα παρεις αποψε 0,65 ε και οχι 0,60\nΆσε μας βρε αμερικανε από τον Γέρακα.....!!!\nO Ερντογαν..Χρειαζεται να ενωσει ολους τους Τουρκους κατω απο αυτον . .Δεν χρειαζεται να ειναι επιχειρηση καταληψης της Πελοποννησου ..Ο Ερντογάν εαν επιτεθει θα παρει κατι στρατηγικα σημαντικο για τα μελλοντικα του σχεδια .ΚΑΤΙ ΠΟΥ ΗΔΗ ΕΧΕΙ ΑΠΟΦΑΣΙΣΕΙ ΝΑ ΔΩΣΕΙ Η ΚΥΒΕΡΝΗΣΗ ΣΥΡΙΖΑ ΩΣΤΕ ΝΑ ΣΤΑΜΑΤΉΣΕΙ Η ΤΟΥΡΚΙΑ ΤΗΝ ΕΠΙΘΕΤΙΚΗ ΠΟΛΙΤΙΚΗ ΓΙΑ ΚΑΠΟΙΟ ΔΙΑΣΤΗΜΑ .Ο ΑΛΕΞΗΣ ΘΑ ΓΙΝΕΙ Ο ΝΕΟΣ ΣΗΜΙΤΗΣ ..ΤΑ ΑΦΕΝΤΙΚΑ ΘΕΛΟΥΝ ΔΙΔΥΜΟ ΤΑΓΙΠ -ΑΛΕΞΗ ΠΡΟΣ ΤΟ ΠΑΡΌΝ . .\nΑφου ειμαστε σε προεκλογικη περιοδο γιατί ο χαχας δε παρεδωσε σε υπηρεσιακη κυβέρνηση εκλογων; Φτιαχτό σχέδιο με μουφα τουρκική διένεξη μυρίζει\nΕίχε σκοπό αλλά τώρα ούτε που το σκέφτεται..\nΤουρκια 80 εκατ, Ελλαδα 10 εκατ. Αν εισαι 150 κιλα γιγαντας και ερθει ενας 60 κιλα να σου κανει παρατηρησει του ριχνεις μια και τον αφηνεις στον τοπο. Γιατι; Γιατι ετσι γουσταρεις. Ο δυνατος σκοτωνει τον αδυνατο.-\nΒλέπω το Γιαβούζ να τρυπάει Καρπενήσι!\nΟΥΣΤ ΡΕ ΠΡΟΔΟΤΗ\nΑπειλεις κιόλας...μια χλεπα σεχει ο τουρκαλας....και θα πνιγείς..\nΚοίτα μην κάνεις καμμιά ανακοίνωση από Καστελόριζο όπως κι ο άλλος γιατί τότε το χάσαμε κι αυτό


Ένα Πανεύκολο Κόλπο για να Μυρίζει Υπέροχα η Ντουλάπα σας! | Όλα Για Την Γυναίκα\nΑρχική Ελληνίδα Νοικοκυρά Έξυπνα Tips Ένα Πανεύκολο Κόλπο για να Μυρίζει Υπέροχα η Ντουλάπα σας!\nΑν θέλετε να μυρίζουν καθαριότητα και φρεσκάδα τα ρούχα σας και να μην αναδύεται από την ντουλάπα σας μια μυρωδιά κλεισούρας τότε δεν έχετε παρά να δοκιμάσετε το παρακάτω κόλπο.\nΤο μόνο που θα χρειαστείτε είναι μερικά αρωματικά σαπούνια.\nΚόψτε τα στη μέση και βάλτε από ένα μέσα σε κάθε ντουλάπα σας. Μπορείτε να κάνετε το ίδιο και με τα συρτάρια σας. Ιδανικά βάλτε το κάθε σαπούνι μέσα σε ένα κομμάτι τούλι ή σε ένα τούλινο σακουλάκι.\nTip: Κάτι που ίσως δεν γνωρίζετε είναι πως το πράσινο σαπούνι μπορεί να λειτουργήσει και ως τέλειο αντισκωρικό. Επομένως μια πολύ ωραία ιδέα είναι να πάρετε μερικά πράσινα σαπούνια και στην ουσιά να κάνετε δύο δουλειές με ένα έξοδο.\nΌταν έρθει η ώρα να μαζέψετε τα καλοκαιρινά σας ρούχα βάλτε από ένα κομμάτι πράσινου σαπουνιού μαζί με αυτά σε βαλίτσες ή και άλλους αποθηκευτικούς χώρους. Έτσι, δεν θα χρειαστεί να ξοδευτείτε αγοράζοντας ακριβά αντισκωρικά τα οποία πολλές φορές είναι και επιβλαβή για την υγεία.


Φρανκ Σινάτρα 1915 – 1998 | ΤΟ ΠΙΤΣΙΡΙΚΙ\nΤραγουδιστής αποφάσισε να γίνει όταν το 1933 άκουσε για πρώτη φορά ζωντανά τον Μπιγκ Κρόσμπι. Μετά τη διάκρισή του σε μία ραδιοφωνική εκπομπή ταλέντων, ο νεαρός με τα ρουφηγμένα μάγουλα και τα έντονα ζυγωματικά έπιασε δουλειά σ” ένα μικρό κλαμπ του Νου Τζέρσι, όπου προσέλκυσε την προσοχή του τρομπετίστα και μπαντ-λίντερ Χάρι Τζέιμς. Λίγο αργότερα, το 1940, εντάχθηκε στην μπάντα του Τόμι Ντόρσεϊ και σύντομα η καριέρα του άρχισε να απογειώνεται.\nΟι προσεγμένοι στίχοι των τραγουδιών του, ερωτικοί, όμως λιγότερο αφελείς από το συνηθισμένο, και ο τρόπος με τον οποίο τόνιζε ή «έπνιγε» τις λέξεις, διέφεραν από οτιδήποτε είχε ακούσει ως τότε η αμερικανική νεολαία. Τα μέρη όπου εμφανιζόταν γέμιζαν από κοπέλες στα πρόθυρα της λιποθυμίας και γύρω από το πρόσωπό του δημιουργήθηκε μια υστερία που μπορεί να συγκριθεί μόνο με τα μετέπειτα φαινόμενα του Έλβις Πρίσλεϊ και των Beatles. Σ” αυτό συνέβαλε και η εμφάνισή του στη μεγάλη οθόνη, ερμηνεύοντας τις μπαλάντες του σε μιούζικαλ. Είχε κάνει το κινηματογραφικό του ντεμπούτο το 1941 στην ταινία «Las Vegas Nights».\nΤο 1953 ικέτεψε την Columbia να του δώσει ένα ρόλο στην ταινία «Από εδώ ως την αιωνιότητα», με προσβλητικά χαμηλή αμοιβή. Εξαργύρωσε την απόφασή του αυτή με το Όσκαρ β” ανδρικού ρόλου κι επανήλθε δριμύτερος. Η φωνή του ήταν πλέον πιο ώριμη, τα τραγούδια του απέπνεαν την εμπειρία του άντρα που πέρασε πολλά και νίκησε τις κακοτοπιές.\nΟ «γαλανομάτης» ήταν έξοχος ως τραγουδιστής της ερωτικής μπαλάντας, χάρη στις ιδιότυπες παύσεις του και τους λεπτούς συγκινησιακούς τόνους της βαρύτονης φωνής του. Η ερμηνεία του έφτανε στα ύψη, όταν τραγουδούσε για μοναξιά, ανεκπλήρωτους έρωτες και κατεστραμμένα όνειρα. Χειριζόταν το μικρόφωνο με άνεση και στεκόταν στη σκηνή χαλαρός και όχι σαν να “χε καταπιεί μπαστούνι, όπως πολλοί τραγουδιστές της εποχές του.


Η Χίλντα Ηλιοπούλου μιλάει για τον αξέχαστο Ντίνο: «Ο πατέρας μου δεν ήθελε να ζει χωρίς θέατρο»\n15-02-2020 • 16:28μμ\nΟ Ντίνος Ηλιόπουλος υπήρξε ο ευγενής του ελληνικού θεάτρου και του κινηματογράφου. Ενας άνθρωπος της υποκριτικής τέχνης που όλοι σέβονταν και υποκλίνονταν μπροστά του. Η μικρότερη κόρη του Χίλντα Ηλιοπούλου, έχοντας κάνει μια αξιόλογη διαδρομή στο θέατρο, στην τηλεόραση και τις μεταγλωττίσεις, 19 χρόνια μετά τον θάνατό του μιλάει για την κοινή πορεία της ζωής τους.\nΚαθισμένη στο γραφείο του καταστήματος πρωτότυπων φωτιστικών που διατηρεί μαζί με τον σύζυγό της στο κέντρο του Χαλανδρίου, θυμάται, νοσταλγεί και μοιράζεται άγνωστες πτυχές της ζωής του μεγάλου κωμικού όπως εκείνη τις έζησε. Μια ζωή γεμάτη θέατρο και ρόλους!\nΤι θυμάστε από τα παιδικά σας χρόνια, κυρία Ηλιοπούλου;\nΑπό τα παιδικά μου χρόνια θυμάμαι έντονα να πηγαίνω στα παρασκήνια του θεάτρου, να κάθομαι στα καμαρίνια και να χτενίζω όλες τις χορεύτριες και όλους τους ηθοποιούς. Θυμάμαι επίσης να κρύβομαι πίσω από τα σκηνικά και να με ψάχνουν οι γονείς μου. Η επόμενη σκέψη που μου έρχεται στο μυαλό είναι η χαρά και η ευτυχία που είχαμε στο σπιτικό μας. Είμαι από τα παιδιά που δεν έχω δράματα και απωθημένα. Και ας μην ήταν ο μπαμπάς συνέχεια μαζί μας λόγω εργασίας. Είχαμε μια μαμά που έτρεχε συνεχώς για εμάς. Ολοι μιλούσαν για τον Ηλιόπουλο και τον ήξεραν, κι εμείς δεν προλαβαίναμε να τον γνωρίσουμε λόγω των υποχρεώσεων που είχε.\nΟ Ηλιόπουλος των ελληνικών ταινιών είναι ο… ίδιος με τον μπαμπά Ηλιόπουλο;\nΟ μπαμπάς Ηλιόπουλος είναι ο ίδιος και ακόμα καλύτερος από αυτόν που ξέρουν όλοι από το θέατρο, τον κινηματογράφο και την τηλεόραση. Μπορεί να έλειπε πολλές ώρες λόγω του επαγγέλματος, ήταν όμως εξίσου ήρωας όσο και η μαμά που ήταν συνεχώς δίπλα μας. Ηταν ένας άνθρωπος που δεν υπήρχε πουθενά (έτρεχε παντού να τα προλάβει), αλλά από την άλλη, όταν εμφανιζόταν, ήταν ένα χαμόγελο, ένα χάδι με μια μοναδική αξιοπρέπεια. Ολη η οικογένεια Ηλιόπουλου είχε μια μοναδική ευγένεια που συνοδεύει και τις επόμενες γενιές. Δεν συναντάς εύκολα μια τέτοια φινέτσα!\nΣας έλειπε ως πατέρας μέσα από το σπίτι;\nΤότε δεν το καταλαβαίναμε. Οταν έφυγε και μετά και όσο μεγαλώνουμε διαπιστώνουμε πόσο μας λείπουν οι οικογενειακές φιγούρες της μαμάς και του μπαμπά.\nΗσασταν η κόρη του Ντίνου Ηλιόπουλου. Ηταν βάρος αυτό για εσάς;\nΔεν μου άρεσε ποτέ που με ξεχώριζαν στο σχολείο ως «η κόρη του Ηλιόπουλου». Ντρεπόμουν που με έβλεπαν ως κάτι ξεχωριστό, παρότι ήταν μεγάλη τιμή για μένα να είμαι κόρη του.\nΔείτε επίσης: «Όσκαρ φιλανθρωπίας» στον Έλτον Τζον για τον αγώνα του κατά του AIDS\nΟι παιδικές στιγμές μαζί του πώς ήταν;\nΔεν υπήρχαν Κυριακές για την οικογένεια Ηλιόπουλου και να είμαστε όλοι μαζί. Δεν υπήρχαν γιορτές, ρεπό, τίποτα. Υπήρχε πολλή δουλειά για τον μπαμπά. Πήγαινα εγώ στο θέατρο για να «γνωρίσω» τον μπαμπά μου. Εκεί τον είδα να μιλάει, να ανοίγεται, να βλέπω πόσο σπουδαίος και ευγενής άνθρωπος είναι. Το θέατρο για τον μπαμπά ήταν η ζωή του, η ανάσα του. Σκεφτείτε ότι ακόμα και σήμερα οι θαυμαστές του και οι άνθρωποι του θεάτρου γνωρίζουν περισσότερα από εμάς. Σε ηλικία 10 ετών είχα ήδη παίξει μαζί του και στο θέατρο και σε ένα σίριαλ. Ηξερε τη λατρεία μου για το σανίδι. Στην εφηβεία μου μού έκανε δώρο τους δίσκους του και μου είπε: «Ξέρεις να ακούς». Μεγάλη κουβέντα αυτή και δεν θα την ξεχάσω ποτέ. Ο μπαμπάς μού άνοιξε τα μάτια και για τον χορό. Θυμάμαι κάποτε μου είχε πει: «Για να είσαι αυτό που ονειρεύεσαι, πρέπει να κάνεις πολλά πράγματα». Ο μπαμπάς μπορεί να ήταν «αόρατος» από την οικογένεια, αλλά παράλληλα βλέπαμε μαζί μιούζικαλ, μάπετ σόου, ταινίες. Στην οικογένειά μας υπήρχαν αυτές οι αντιφάσεις της ζωής. (γέλια)\nΔιάβασα ότι φύγατε πολύ μικρή για την Αμερική…\nΣε ηλικία 14 ετών πήγα στη Φιλαδέλφεια της Αμερικής για να λάβω μέρος σε ένα σόου. Οι γονείς μου ήταν τόσο προχωρημένοι, που, όταν τους το ανακοίνωσα, δεν μου το αρνήθηκαν. Και πήγα εντελώς μόνη μου!\nΥπήρχαν αντιδράσεις για το γεγονός ότι ακολουθήσατε το επάγγελμα του ηθοποιού;\nΑντιθέτως, τους άρεσα πάρα πολύ. Δεν αισθάνθηκα ποτέ το αίσθημα της αμφισβήτησης. Και επίσης δεν με βοήθησε ποτέ ο μπαμπάς σε δουλειές. Αντιθέτως, στην πρώτη συνέντευξη που έδωσα ακούμπησε το μικρό του δαχτυλάκι πάνω στην εφημερίδα και είπε «εγώ δεν κούνησα ούτε αυτό». Αυτά μου τα είπε η μητέρα μου, εκ των υστέρων! Τα πρώτα χρόνια δεν ήξεραν καν ότι είμαι η κόρη του Ηλιόπουλου!\nΟι συνάδελφοί σας ηθοποιοί πώς σας αντιμετώπιζαν;\nΩς την κόρη του Ντίνου Ηλιόπουλου!\nΗταν βάρος για εσάς;\nΝαι, και δεν είμαι συμφιλιωμένη ακόμα με αυτό. Ακόμα με βασανίζει αυτό το θέμα, ωστόσο είναι πολύ γοητευτικό και ωραίο να είμαι η κόρη του Ηλιόπουλου. Δεν ήταν κακός μπαμπάς, δεν φώναζε, δεν έδερνε, δεν ήταν πότης, δεν ήταν χαρτοπαίκτης. Αντιθέτως, ήταν ο πιο ευγενής άνθρωπος που θα μπορούσες να γνωρίσεις. Ηταν ένας αξιοπρεπέστατος άνθρωπος, γεμάτος ζωή και αισθήματα!\nΣτο σπίτι σάς επισκέπτονταν άνθρωποι του χώρου;\nΔεν υπήρχε αυτό στο δικό μας σπίτι. Το σπίτι μας ήταν «οικογενειακό άσυλο». Ηταν το μέρος όπου ο μπαμπάς ήθελε να ηρεμήσει, να γαληνέψει. Υπήρχαν ωστόσο άνθρωποι που τον λάτρευαν, όπως ο Ντίνος Δημόπουλος, ο Γιώργος Μαλαβέτας, ο Βαγγέλης Πλοιός, που ήταν αδερφικός του φίλος, ο Τάγαρης, που τον λάτρευε. Η μαμά μου έλεγε ότι, όταν ξεκίνησαν να πηγαίνουν σινεμά να δουν ταινίες και γινόταν χαμός από θαυμαστές, ο μπαμπάς σταμάτησε να πηγαίνει στον κινηματογράφο.\nΒλέπατε μαζί τις ταινίες στις οποίες είχε παίξει;\nΔεν τις έβλεπε. Κάποια στιγμή, προς το τέλος της ζωής του μόνο, θυμάμαι που μου είχε πει: «Καλούλης ήμουν στις ταινίες».\nΞεχώριζε κάποιες από τις ταινίες του;\nΔύο ήταν: «Τζο ο τρομερός» και «Οι κυρίες της αυλής». Αυτές αγάπησε όσο τίποτε άλλο!\nΓια πολλά χρόνια πορευτήκατε στον χώρο της υποκριτικής. Ηταν δύσκολο εγχείρημα με έναν τέτοιο μπαμπά;\nΚοιτάξτε, δεν σταμάτησα να δουλεύω για πολλά χρόνια. Εκανα θέατρο, τηλεόραση, μεταγλωττίσεις. Ηταν μεγάλη τιμή για μένα να παίζω με τον Τσιβιλίκα, με τον Κωνσταντίνου, με τον Φιλιππίδη. Οταν έμεινα έγκυος, λοιπόν, εκεί υπήρξε μια παύση από το θέατρο και την τηλεόραση, όμως δεν σταμάτησα καθόλου τις μεταγλωττίσεις!\nΘα θέλατε να επανέλθετε στο θέατρο;\nΣαφέστατα. Το πάθος μου για αυτή τη δουλειά είναι παντοτινό.\nΤον χορτάσατε τον μπαμπά σας;\nΔεν νομίζω ότι χορταίνεις έναν δικό σου άνθρωπο. Και δη όταν αυτός έχει φύγει από τη ζωή!\nΑπό τις τελευταίες του στιγμές τι θυμάστε πιο έντονα;\nΗταν πολύ ευγενής και πολύ διακριτικός. Λυπόταν πάρα πολύ όταν έπρεπε να τον φροντίσω εγώ λόγω της κατάστασης στην οποία είχε περιέλθει. Στην τελευταία του εμφάνιση, καθώς έπαιζε, έπεσε πάνω στη σκηνή του θεάτρου και έσπασε τη λεκάνη του. Για εκείνον που ήταν υπερκινητικός ήταν ό,τι χειρότερο. Επειτα από αυτό έζησε άλλα τέσσερα χρόνια, ωστόσο δεν είχε καθόλου όρεξη για τίποτα. Δεν ήθελε να ζει!\nΘυμάστε ποιες ήταν οι τελευταίες κουβέντες που σας είπε;\nΜε είχε πάρει η νοσοκόμα από την κεντρική κλινική και μου είχε πει: «Ξέρετε, ο πατέρα σας θέλει να σας δει». Τη ρώτησα εγώ τι ήθελε να του πάω και μου λέει: «Τίποτα, τίποτα. Εσάς θέλει να δει». Επειδή όμως εγώ τον ήξερα καλά, του αγόρασα ένα κουτί τσιγάρα. Μόλις τα είδε, τρελάθηκε. Τα ήθελε σαν τρελός. Δεν μπορούσα όμως να του τα δώσω γιατί ήταν στην Εντατική. Και το επόμενο περιστατικό που θυμάμαι προτού πεθάνει ήταν που με αγκάλιασε μέσα στην Εντατική και μου είπε στο αυτί: «Πήρε κανείς τηλέφωνο;» Ηθελε να παίξει ακόμα σε αυτή την κατάσταση που ήταν!\nΤα παιδιά σας τι γνωρίζουν για τον παππού τους;\nΚανένας δεν πεθαίνει όταν μεταφέρεις τις ιστορίες του. Ξέρουν τα πάντα για τον παππού και τη γιαγιά τους. Πρέπει να συμφιλιωθούμε όλοι στην οικογένεια ποιος ήταν ο Ντίνος Ηλιόπουλος! Πριν από λίγο καιρό ο γιος μου Ντίνος μου είπε: «Μαμά, δεν ξέρεις πόσο θα ήθελα να είχα γνωρίσει τον παππού».


9 Τρόποι για να Διαλύσεις την Έλξη στην Νέα σου Σχέση - Men Of Style\n9 Σίγουροι Τρόποι για να Διαλύσεις την Έλξη στην Νέα σου Σχέση\nΠως Να Μην Διαλύσεις Την Έλξη : Απόφυγε 9 Σοβαρά Λάθη\nΈχεις φτάσει στο σημείο να γνωρίζεις γυναίκες και να βγαίνεις έξω μαζί τους και περνάς καλά, όμως όσο δύσκολα κατάφερες να δημιουργήσεις έλξη άλλο τόσο εύκολα μπορείς να την καταστρέψεις.\nΥπάρχουν πολλά λάθη που μπορεί να κάνει κανείς και αυτό δεν είναι κακό. Το πρόβλημα υπάρχει όταν δεν μαθαίνουμε από αυτά και γίνονται επαναλαμβανόμενα σε κάθε μας σχέση.\nΈτσι αρχίζουμε να διαλύουμε όσα έχουμε χτίσει χωρίς να το θέλουμε και η γυναίκα χάνει το ενδιαφέρον της για εμάς σχετικά γρήγορα.\nΠολλές φορές μας επηρεάζει ο ενθουσιασμός και η απειρία μας. Δείχνοντας υπερβολικό ενδιαφέρον σε μία γυναίκα και νομίζουμε πως με αυτό τον τρόπο θα κερδίσουμε ακόμα περισσότερο το ενδιαφέρον της. Αλλά καταλήγουμε με αντίθετα αποτελέσματα.\nΌλοι μας έχουμε κάνει παρόμοια λάθη. Πάνω σε αυτά θα επικεντρωθούμε για να μπορέσουμε να κρατάμε ζεστό το ενδιαφέρον και την έλξη της γυναίκας που μας αρέσει. Καθώς το γεγονός ότι την δημιουργήσαμε δεν σημαίνει ότι θα διατηρηθεί.\nΠάμε να τα δούμε μαζί…\n#1. Θα Διαλύσεις Την Έλξη Αν Είσαι Συνεχώς Διαθέσιμος\nΚαταλαβαίνω πως θέλεις να είσαι συνέχεια μαζί της γιατί περνάτε καλά. Και έχετε πολλά κοινά ενδιαφέροντα, όμως αυτό δεν σημαίνει πως θα διατηρηθεί και η έλξη από την μεριά σου με αυτό τον τρόπο.\n-Προσαρμόζοντας το πρόγραμμα σου συνεχώς στις δικές της δραστηριότητες.\n-Ή ακόμα χειρότερα ακυρώντας κάτι που είχες προγραμματίσει για να κάνετε κάτι άλλο μαζί.\n-Θα σε φέρει σε δύσκολη θέση χωρίς να το καταλάβεις.\nΔεν είναι λάθος να κάνετε πράγματα μαζί αλλά εάν έχεις βάλει ένα πρόγραμμα θα πρέπει να το τηρείς επειδή σου αρέσει η ζωή που έκανες και πριν την γνωρίσεις και έτσι της είχες δημιουργήσει έλξη.\nΤο να ακυρώνεις ένα ταξίδι που είχες ετοιμάσει πριν την γνωρίσεις και τώρα σου λέει να το ακυρώσεις για να πάτε κάποια άλλη στιγμή μαζί δεν είναι η καλύτερη ιδέα.\nΕξήγησες της ότι δεν θα επηρεάσει την σχέση σας ένα ταξιδί που είχες από πριν κανονισμένο και πως θα έχεις το χρόνο και την διάθεση να κανονίσετε ένα νέο ταξιδί για τους δυό σας.\n#2. Δίνεις Αναφορά Για Κάθε Σου Στιγμή\nΤο ότι μιλάτε στο τηλέφωνο ή μέσω μηνυμάτων δεν είναι λάθος καθώς η επικοινωνία είναι πολύ σημαντικό συστατικό στις σχέσης.\nΑπλά δεν θα πρέπει να το παρακάνεις και να εξηγείς σε κάθε φάση της ημέρας σου που είσαι και τι ακριβώς κάνεις.\nΕίναι πολύ βαρετό, ακούγεται σαν αναφορά και μειώνει δραματικά την έλξη που έχεις μαζί της. Δεν της δημιουργείς περιέργεια για την καθημερινότητα σου και αυτό είναι κάτι που δεν την συναρπάζει.\nΑνέφερε για την καθημερινότητα σου πράγματα αποφεύγοντας όμως πολλές λεπτομέρειες που δεν έχουν ενδιαφέρον και μίλα για αυτήν με ενθουσιασμό.\n#3. Θα Διαλύσεις Την Έλξη Αν Σταματήσεις Να Προσέχεις Τον Εαυτό Σου\nΓνωρίζοντας μία γυναίκα που θεωρείς ότι ταιριάζετε, σταματάς κάποιες δραστηριότητες που σου έφτιαχναν την διάθεση προηγουμένως όπως γυμναστήριο, πολεμικές τέχνες ή οτιδήποτε σου άρεσε να κάνεις και ξεχνιόσουν από την καθημερινότητα σου.\nΠίστεψε με αν και το έχουμε κάνει άθελα κάποιες φορές πολλοί από μας, δεν είναι κάτι που θα σε ωφελήσει στην γνωριμία με την νέα σου κοπέλα.\nΣτην καλύτερη να μην σε επηρεάσει ιδιαίτερα.\nΣτην χειρότερη περίπτωση όμως θα διαλύσει την έλξη που νιώθει για εσένα μέχρι εκείνη την στιγμή.\n#4. Δεν Βγαίνεις Έξω Μόνος Σου\nΞέρω ότι μπορεί να το έχεις αντιμετωπίσει και εσύ κάποιες στιγμές σε σχέση σου.\nΌτι δεν θα βγεις έξω μόνος σου στο τέλος καταλήγει δεδομένο και μετά από κάνα χρόνο ψάχνεις να δεις τι έφταιξε και πήγαν τα πράγματα στραβά διαλύοντας την έλξη ανάμεσα σας.\nΔεν θα σου πω όπως έστρωσες να κοιμηθείς αλλά είναι δύσκολο να το αλλάξεις αν περιμένεις απλά να περάσει ο καιρός.\nΞεκαθάρισε την θέση σου όπως νιώθεις και εξήγησε πως θέλεις να φροντίζεις και την προσωπική σου ζωή χωρίς αυτό να σημαίνει πως την αποφεύγεις.\nΕπίσης καλό είναι να διευκρινίσεις πως δεν θα επηρεάσει και την σχέση που είχατε ως εκείνη την στιγμή.\n#5. Έχεις Ξεχάσει Τους Φίλους Σου\nΔεν υπάρχει περίπτωση να μην έχει παρέα και από έναν τουλάχιστον φίλο που να μην εξαφανιζόταν για αρκετό διάστημα για να μην πω κάτι υπερβολικό .\nΕντάξει, όλοι τους αγαπάμε που ξαναγυρίζουν στη θαλπωρή της παρέας κάποια στιγμή αλλά θα πρέπει να υπενθυμίζουμε στους εαυτούς μας τις προτεραιότητες που έχουμε θέση στις κοινωνικές μας συναναστροφές.\nΚαταλαβαίνω όπως όλοι μας πως η αξία μιας τρυφερής ύπαρξης στην ζωή μας έχει μεγάλο πλεονέκτημα και ούτε λέμε να την παρατήσεις αλλά το γεγονός πως δεν χτυπάει πλέον το κινητό σου και η κοπέλα σου δεν έχει γνωρίσει ούτε ένα φίλο σου δεν είναι καλό σημάδι ούτε για εσένα ούτε για εκείνη.\nΣύντομα θα αρχίσει να αναρωτιέται τι ακριβώς συμβαίνει και ενδεχομένως να σου στέλνει σήματα για τον κοινωνικό σου κύκλο που δεν της έχεις γνωρίσει.\nΦρόντισε λοιπόν να έχεις ποιοτικούς φίλους και να σε γεμίζει η παρέα τους δημιουργώντας επιπλέον έλξη για κάθε γυναίκα, αφού γνωρίζει έναν άνδρα με κοινωνική ζωή.\n#6. Θα Διαλύσεις Την Έλξη Αν Δεν της Δίνεις Χώρο Να Αναπνεύσει\nΓιατί άλλο, διεκδικώ μια γυναίκα, άλλο κυνηγώ.\nΠροσπαθώντας να δείξουμε ότι έχει βρει τον κατάλληλο άνδρα ξεφεύγουμε και κάνουμε πράγματα που δεν θα θέλαμε ποτέ κάνοντας όλα τα χατίρια ή ασκώντας μεγάλη πίεση.\nΠρόσεξε: Δεν είναι κακό να κάνεις χατίρια γιατί περνάς όμορφα μαζί της αλλά το πρόβλημα έρχεται όταν θέλεις με αυτά να κερδίσεις την εύνοια και την προσοχή της.\nΕίναι το καλύτερο που μπορείς να κάνεις για να γκρεμίσεις την όποια έλξη είχες δημιουργήσει.\nΤο να στέλνεις δέκα μηνύματα εσύ και να απαντάει στο ένα όπως καταλαβαίνεις θα μπερδέψει πολύ τα πράγματα. Δεν σου λέω να αδιαφορίσεις αλλά θα πρέπει να υπάρχει ενδιαφέρον και από τις δύο πλευρές.\nΔεν χρείαζεται όλη μέρα να ξέρεις που βρίσκεται εκτός και αν θέλει να σου πει και αυτό θα γίνει πολύ πιο εύκολα άμα δεν την ρωτήσεις. Άλλωστε από μόνες τους οι γυναίκες θέλουν να σου μιλάνε για ότι έκαναν και έτσι θα το πετύχεις χωρίς να μοιάζει με ανάκριση από μεριάς σου.\nΑκόμα, όπως θέλεις και εσύ να έχεις να βλέπεις τους φίλους σου έτσι θέλει και εκείνη.\nΤο να προσπαθείς να περιορίσεις ή να την ελέγξεις θα φέρει τα αντίθετα αποτελέσματα στην έλξη γιατί δείχνεις απελπισμένος.\n#7. Σταματάς Να Την Φλερτάρεις\nΟι γυναίκες δεν σταματούν ποτέ δουλεύουν την σχέση τους και να προσπαθούν να την κάνουν καλύτερη, αρκεί να αισθάνονται φυσικά έλξη για τον άνδρα.\nΈνας από τους λόγους όπου οι σχέσεις βαλτώνουν είναι πως πέφτουν στην παγίδα της βαρεμάρας.\nΜην σταματάς να την φλερτάρεις να ανανεώνεις την σχέση σας. Είναι απαραίτητο και δίνει διαφορετική ώθηση και ενδιαφέρον και στους δύο σας.\nΔες παρακάτω πως να μην είσαι βαρετός όταν φλερτάρεις.\n#8. Έλλειψη Ειλικρίνειας\nΜην λες ψέματα στις γυναίκες. Αργά ή γρήγορα θα το καταλάβουν και θα καταστρέψεις την εμπιστοσύνη ανάμεσα σας.\nΗ ειλικρίνεια είναι αφροδισιακό επειδή προβάλεις πως αισθάνεσαι σίγουρος για τον εαυτό σου και πως δεν χρειάζεται να δείξεις κάτι διαφορετικό για να γίνεις αποδεκτός.\n#9. Δεν Αναφέρεις Ζητήματα Που Σε Απασχολούν\nΜε λίγα λόγια δεν εκφράζεσαι.\nΑυτό δεν σημαίνει απαραίτητα πως δεν αναφέρεις για παράδειγμα συμπεριφορές που σε ενοχλούν αλλά και το αντίθετο.\nΔεν δηλώνεις και τι σου αρέσει.\nΑν μια συμπεριφορά σε εκνευρίζει είναι καλό να την εκθειάζεις και να μην καταπιέζεσαι. Δείχνει πως ξέρεις τι θέλεις αλλά και τι δεν θέλεις.\nΑν ανέχεσαι πράγματα που δεν σου αρέσουν δείχνεις αδυναμία έκφρασης και κυρίως έλλειψη δυναμισμού κάτι που επηρεάζει την έλξη στην σχέση σου.\nΣτην αρχή μιας σχέσης και ειδικότερα αν έχεις μείνει καιρό μόνος σου, είναι πολύ πιθανό να μην δίνεις σημασία σε κάποιες λεπτομέρειες και να εστιάζεις μόνο στα θετικά.\nΛάθη στις σχέσεις, ειδικά στις πρώτες και ειδικά στην αρχή άλλωστε κάνουμε όλοι, όπως συζητήσαμε και στο επεισόδιο από το ελλληνικό podcast Apla+Andrika που θε βρεις εδώ.\nΑν όμως καταπιέζεσαι και δεν εκφράζεις αυτό που αισθάνεσαι, με την πάροδο του χρόνου θα νιώθεις περισσότερο καταπιεσμένος.\nΝα θυμάσαι: Η αρχή είναι το ήμισυ του παντός.\nΑν θέλεις να βελτιώσεις ακόμα περισσότερο την σχέση σου δες εδώ.\nTAGS: άγχος Έλξη επικοινωνία επιλογές σεξουαλικότητα συναίσθημα σχέσεις φλερτ φλερτάροντας


Ο τσιγγάνος που δεν πείραξαν οι Ναζί (video) | E-Radio.gr Pop Culture\nΤην εποχή που οι Ναζί κατέκτησαν το Παρίσι, η jazz ήταν η πιο δημοφιλής μουσική. Για τους Ναζί, η jazz αντιπροσώπευε τους μαύρους και τους Εβραίους, δηλαδή τους εχθρούς της ακραίας ιδεολογίας τους.\nΟι Ρομά δεν εξαιρούνταν από την μανία των ναζί. Ο Django Reinhardt ήταν ο πιο διάσημος μουσικός της jazz και ήταν Ρομά. Υπήρχαν λοιπόν δυο λόγοι για να κινδυνεύει η ζωή του όταν οι Ναζί μπήκαν στο Παρίσι. Η jazz και η καταγωγή του.\nΌμως το Παρίσι για τους ναζί ήταν το μέρος όπου χαλάρωναν. Με ποτό, μουσική και γυναίκες. Και πολλοί από τους αξιωματικούς λάτρευαν την jazz και την μουσική του Django Reinhardt. Έτσι χωρίς να κρύβεται και μάλιστα παίζοντας αρκετές φορές ζωντανά κατά την διάρκεια της κατοχής, o Django επέζησε.\nΦυσικά, η προστασία που είχε από κάποιος υψηλόβαθμους δεν έφτανε. Έπαιξε ρόλο και η τύχη. Γιατί οποιοσδήποτε Ναζί στρατιώτης θα μπορούσε να είχε σκοτώσει τον Django βλέποντας τον να τριγυρίζει στους δρόμους της γαλλικής πρωτεύουσας. Αυτό όμως δεν συνέβη. Και μπορούμε να πούμε ότι τον έσωσε η μουσική του.\nΒέβαια, αυτό δεν σημαίνει ότι ο Django Reinhardt ένιωθε καλά με την κατάσταση. Η μεγαλύτερη απόδειξη ήταν η φυγή του προς την Ελβετία μαζί με την μητέρα του και την έγκυο γυναίκα του. Στα σύνορα όμως του αρνήθηκαν την είσοδο μόνο και μόνο επειδή ήταν Ρομά.\nΚατάφερε όμως να επιβιώσει συνεχίζοντας να παίζει την μουσική του ασταμάτητα. Μετά τον πόλεμο έκανε περιοδεία στις ΗΠΑ, όπου εμφανίστηκε δίπλα σε θρύλους της jazz. Πέθανε το 1953, μόλις στα 43 του από αιμορραγία στον εγκέφαλο. Η μουσική του συνεχίζει να είναι πρωτοπόρα μέχρι και σήμερα.\nTAGS Django Reinhardt


Τζ. Κέρι: Έχουμε στοιχεία για τη χρήση χημικών\n Εγκρίθηκε η Πολιτική Απόφαση του ΣΥΡΙΖΑ\n Με 5 ματς συνεχίζεται η 3η αγωνιστική\n Αυξημένα μέτρα πρόληψης στο Νοσοκομείο της Κέρκυρας για τον ιό του Δυτικού Νείλου\n Συνάντηση Αλ. Τσίπρα τη Δευτέρα με τον πρεσβευτή της Ρωσίας\n Απάντηση Σ. Κεδίκογλου στο ΣΥΡΙΖΑ για τη συνέντευξη του Αντ. Σαμαρά\n "Κόκκινος" ο Γιαταμπαρέ\n"Η Συρία είναι ικανή να αντιμετωπίσει κάθε επίθεση από το εξωτερικό", δήλωσε ο Σύρος πρόεδρος Μπασάρ αλ-'Ασαντ στη διάρκεια συνάντησής του με Ιρανούς αξιωματούχους, σύμφωνα με την κρατική τηλεόραση.\nΗ Σαουδική Αραβία ανακοίνωσε ότι είναι καιρός ο κόσμος να κάνει ό,τι μπορεί για να εμποδίσει την επίθεση κατά του συριακού λαού και ότι θα υποστηρίξει μια αμερικανική στρατιωτική επιχείρηση κατά της Συρίας, εάν την υποστήριζε και ο συριακός λαός.\nΤουλάχιστον 110.371 άνθρωποι έχουν χάσει τη ζωή τους στη Συρία από την έναρξη της εξέγερσης κατά του καθεστώτος του Μπασάρ αλ-'Ασαντ, η οποία εξελίχθηκε σε εμφύλιο, ως τις 31 Αυγούστου, σύμφωνα με το Συριακό Παρατηρητήριο των Ανθρωπίνων Δικαιωμάτων. Ο νέος αυτός απολογισμός συμπεριλαμβάνει 40.146 πολίτες, 21.850 αντάρτες και 45.478 μέλη των κυβερνητικών δυνάμεων, ανάμεσά τους φιλοκυβερνητικές πολιτοφυλακές.\nΟλοκληρώθηκαν σήμερα το απόγευμα οι εργασίες της διήμερης συνεδρίασης της Κεντρικής Επιτροπής του ΣΥΡΙΖΑ, με θέματα την εκτίμηση της πολιτικής κατάστασης, τον καθορισμό των πολιτικών κατευθύνσεων και τον προγραμματισμό δράσης.\nH Κεντρικη Επιτροπή ενέκρινε με μεγάλη πλειοψηφία το Σχέδιο της Πολιτικής Απόφασης.\nΗ πολιτική απόφαση θα δοθεί στη δημοσιότητα τις επόμενες ημέρες.\nΜε τις αναμετρήσεις Αστέρας Τρίπολης-Απόλλων Σμύρνης, Ατρόμητος-Αρης, ΠΑΟΚ-Πανιώνιος, Πανθρακικός-Παναιτωλικός στις 19.30 και Λεβαδειακός-Ολυμπιακός στις 21:30, συνεχίζεται για δεύτερη ημέρα η 3η αγωνιστική του πρωταθλήματος ΟΠΑΠ της Σούπερ Λίγκας, που ολοκληρώνεται αύριο με τους αγώνες ΟΦΗ -Πλατανιάς και Ατρόμητος - Άρης.\nΣε αγώνες του Σαββάτου, ο Παναθηναϊκός αναδείχθηκε ισόπαλος 1-1 με τη Βέροια στη Λεωφόρο, ηΞάνθη έμεινε στο 0-0 με τον Εργοτέλη και η Καλλονή νίκησε με 1-0 το ΠΑΣ Γιάννινα.\nΤο σημερινό πρόγραμμα (σ.σ. όλοι οι αγώνες θα μεταδοθούν από την NOVA)\nΣυγκεκριμένα, πριν λίγες ημέρες, μία 19χρονη ελληνίδα τουρίστρια, με ζάλη και ίλιγγο, προσήλθε στο τμήμα επειγόντων περιστατικών του νοσοκομείου και λίγες ώρες αργότερα, με δική της ευθύνη, αναχώρησε για νοσηλεία στην Αθήνα, όπου διαγνώστηκε, σύμφωνα με το ΚΕΕΛΠΝΟ, ότι έχει προσβληθεί από τον ιό του Δυτικού Νείλου.\nΌπως αναφέρει στο ΑΠΕ - ΜΠΕ, ο Πρόεδρος του Νομαρχιακού Νοσοκομείου της Κέρκυρας Κώστας Γρηγορόπουλος, μετά την εξέλιξη αυτή, έχουν ληφθεί αυξημένα μέτρα πρόληψης στο νοσηλευτικό ίδρυμα. Συγκεκριμένα, σταμάτησαν οι μεταγγίσεις και τα χειρουργεία, διότι εστάλησαν 300 δείγματα αίματος από ανάλογες φιάλες, τις όποιες έχει προς χρήση η Μονάδα Μεσογειακής Αναιμίας και τα τακτικά χειρουργεία. Τα δείγματα, έχουν σταλεί από την περασμένη Παρασκευή το βράδυ στην Αθήνα για έλεγχο και αναμένεται το αποτέλεσμα αργά το απόγευμα της Δευτέρας .\nΩστόσο, το Νομαρχιακό Νοσοκομείο, έχει προμηθευτεί φιάλες αίματος από το Νοσοκομείο Χατζηκώστα Ιωαννίνων, για να καλυφτούν τα έκτακτα και επείγοντα περιστατικά.\nΟ Πρόεδρος του ΣΥΡΙΖΑ Αλέξης Τσίπρας θα συναντηθεί αύριο το πρωί με τον Ρώσο πρεσβευτή στην Αθήνα Βλαντίμιρ Τσχικβισβίλι.\nΕπίσης ο κ. Τσίπρας θα συναντηθεί με το Προεδρείο της Πανελλήνιας Ομοσπονδίας Εργαζομένων στους Οργανισμούς Τοπικής Αυτοδιοίκησης (ΠΟΕ ? ΟΤΑ).\nΟ κ. Κεδίκογλου σημείωσε ότι «η μόνιμη διαστρέβλωση των θέσεων του Πρωθυπουργού και της κυβέρνησης από τον ΣΥΡΙΖΑ έχει καταντήσει πια κωμική, όμως είναι τραγική η επιμονή του να θέλει η χώρα να αποτύχει για να δικαιωθεί ο παραλογισμός του. Ίχνος ντροπής δεν έχουν όσοι ποντάρουν στην καταστροφή της χώρας μας»\nΤην απόκτηση του Σαμπού Γιαταμπαρέ ανακοίνωσε σήμερα η ΠΑΕ Ολυμπιακός. Ο Αφρικανός (Μάλι) πρώην παίκτης της Μπαστιά υπέγραψε το νέο του συμβόλαιο με τους πρωταθλητές Ελλάδας και στη συνέχεια δήλωσε:\n«Η έλευσή μου σε ένα τόσο μεγάλο κλαμπ, όπως ο Ολυμπιακός, είναι μία σπουδαία εξέλιξη για την καριέρα μου και για αυτό είμαι χαρούμενος. Το Τσάμπιονς Λιγκ είναι πάντα ένα μεγάλο κίνητρο για έναν ποδοσφαιριστή. Δεν είναι διαφορετικό και για εμένα. Είναι ένα σπουδαίο κίνητρο το γεγονός ότι έχω την δυνατότητα να παίξω με τον Ολυμπιακό στο Τσάμπιονς Λιγκ. Είμαι πλέον ποδοσφαιριστής του Ολυμπιακού, φοράω τα χρώματα της ομάδας, το κόκκινο και το άσπρο και γι? αυτά τα χρώματα αλλά και εσάς τους οπαδούς της ομάδας μας θα τα δώσω όλα».\nana2html v2.01 run on Sunday, 1 September 2013 - 16:30:22 UTC


Ιταλία: «Στοπ» στην Xylella με κυβερνητικό διάταγμα – EurActiv.gr\nΙταλία: «Στοπ» στην Xylella με κυβερνητικό διάταγμα\nΔιάταγμα με το οποίο προβλέπεται η καταστροφή όλων των ελαιoδέντρων που έχουν πληγεί από το καταστρεπτικό βακτήριο της Xylella Fastidiosa εξέδωσε η ιταλική κυβέρνηση, θέλοντας έτσι να βάλει οριστικό τέλος στην εξάπλωση της ασθένειας.\nΣτο εξής, όσα ελαιόδεντρα έχουν μολυνθεί θα πρέπει να αφαιρούνται (σ.σ. κοπή και καταστροφή), ενώ τυχόν μη συμμόρφωση με τους νέους κανόνες θα επιφέρει ποινικές διώξεις για τους παραβάτες.\nΥπενθυμίζεται ότι το βακτήριο της Xylella fastidiosa εντοπίστηκε για πρώτη φορά σε ευρωπαϊκό έδαφος τον Οκτώβριο 2013, στην Απουλία της Νότιας Ιταλίας, προτού εμφανίσει κρούσματα στη Γαλλία, στη Γερμανία και στην Ισπανία. Το βακτήριο προκαλεί το λεγόμενο «Σύνδρομο της ταχείας παρακμής της ελιάς» και δεν μπορεί να θεραπευτεί. Όσον αφορά τη γειτονική χώρα, οι επιστήμονες έχουν προειδοποιήσει επανειλημμένα ότι οι καθυστερήσεις στην εφαρμογή των μέτρων περιορισμού του βακτηρίου αυξάνουν τον κίνδυνο εξάπλωσης της ασθένειας από την χερσόνησο της Απουλίας στους ελαιώνες της υπόλοιπης Ιταλίας, με σοβαρότατες συνέπειες για τους αγρότες. Τον Απρίλιο του 2017, μελέτη του Κοινού Κέντρου Ερευνών (JRC) της Κομισιόν ανέφερε ότι οι πιθανότητες εξάλειψης του βακτηρίου Xylella από το ευρωπαϊκό έδαφος είναι «εξαιρετικά μικρές» και ότι η ιταλική περιοχή της Απουλίας ενδέχεται να γίνει εστία του βακτηρίου.\n«Ήταν καιρός να καταρτιστούν σαφείς κατευθυντήριες γραμμές χωρίς περιθώριο ερμηνείας», δήλωσε με αφορμή την έκδοση του ιταλικού κυβερνητικού διατάγματος ο Savino Muraglia, πρόεδρος του τοπικού παραρτήματος της μεγάλης ιταλικής συνομοσπονδίας ανεξάρτητων καλλιεργητών Coldiretti. «Αυτό θα επιτρέψει την κοπή των άρρωστων δέντρων ακόμη και σε προστατευόμενες περιοχές», συμπλήρωσε ο Muraglia.\nΝα σημειωθεί ότι στα τέλη του 2017 η Κομισιόν διέθεσε 10 εκατ. ευρώ σε διαθέσιμα κονδύλια για τη συλλογή επιστημονικών πληροφοριών σχετικά με την ασθένεια των ελαιοδέντρων, να βελτιώσει τα μέτρα πρόληψης και να καταπολεμήσει το βακτήριο. Όσον αφορά τους πόρους που θα δεσμευτούν για την καταπολέμηση της επιδημίας που ταλαιπωρεί τη Νότια Ιταλία, ο Muraglia τόνισε ότι «σε σύγκριση με το ύψος της οικονομικής ζημιάς, το ποσό των 100 εκατ. ευρώ που υποσχέθηκε η ιταλική κυβέρνηση είναι “ψίχουλα” και καμία περιφερειακή ή εθνική παρέμβαση δεν μπορεί να βοηθήσει στην πλήρη αποκατάστασή της, λαμβάνοντας υπόψη ότι τα τελευταία πέντε χρόνια έχουν επηρεαστεί 7.700 στρέμματα γης».\nΣύμφωνα με όσα αναφέρει το κυβερνητικό διάταγμα, η τιμωρία για όσους αρνηθούν να καταστρέψουν τα μολυσμένα δέντρα είναι φυλάκιση έως πέντε ετών.


Γυαλιά Ηλίου - Γυαλιά Οράσεως - Οπτικά Βησσάρης - ΟΡΟΙ ΧΡΗΣΗΣ\nRB2140 13183A 50 Original Wayfarer\nΤο www.optikavissaris.gr αποτελεί το ηλεκτρονικό κατάστημα πώλησης προϊόντων μέσω διαδικτύου, της εταιρείας «Βισσάρης Γεώργιος» (εφεξής «Η Εταιρεία»).\nΟι παρακάτω όροι αφορούν την ιστοσελίδα www.optikavissaris.gr και εφαρμόζονται κατά τη χρήση της και την αγορά προϊόντων μέσω αυτής. Παρακαλούμε να τους διαβάσετε προσεκτικά πριν ξεκινήσετε τη χρήση της ιστοσελίδας. Σε κάθε περίπτωση η χρήση του δικτυακού ιστότοπου www.optikavissaris.gr και η παραγγελία προϊόντων μέσω αυτού, ανεξαρτήτως του τρόπου ολοκλήρωσής της (διαδικτυακά, τηλεφωνικά ή στο φυσικό κατάστημα), δηλώνει την ανεπιφύλακτη αποδοχή και συναίνεση από την πλευρά σας. Στην περίπτωση που δε συμφωνείτε παρακαλούμε να σταματήσετε τη χρήση του ιστότοπου.Η «Εταιρεία» διατηρεί το δικαίωμα να μεταβάλλει οποτεδήποτε τους όρους χρήσης. Είναι δική σας ευθύνη να τους διαβάζετε σε τακτά διαστήματα. Σε ισχύ βρίσκονται και εφαρμόζονται κάθε φορά οι ισχύοντες όροι κατά τη στιγμή της παραγγελίας.\nΣτοιχεία «Εταιρείας» – Ηλεκτρονικού καταστήματος\nΤο ηλεκτρονικό κατάστημα www.optikavissaris.gr ανήκει στην εταιρία με την επωνυμία <<Βισσάρης Γεώργιος.>>\nΔραστηριότητα: Λιανικό Εμπόριο Οπτικών ειδών.\nΈδρα εταιρείας: Εγνατία 10 Θεσσαλονίκη\nΑρ. ΓΕΜΗ 42696406000\nE-mail επικοινωνίας: info@optikavissaris.gr\nΤηλ Παραγγελιών: 2310519910\nΟι χρήστες της ιστοσελίδας αποδέχονται και συμφωνούν ότι όλα τα δικαιώματα πνευματικής ιδιοκτησίας, επωνυμίας, διακριτικού τίτλου, σημάτων κλπ. που παρέχονται από την ιστοσελίδα, ανήκουν στην «Εταιρεία» ή σε τρίτους που βάσει συμβάσεων παρέχουν την άδεια χρήσης τους και διέπονται από την κείμενη νομοθεσία περί Πνευματικκής Ιδιοκτησίας. Η χρήση των παραπάνω είναι αποδεκτή μόνο στο βαθμό που απαιτείται για να δημιουργηθούν αντίγραφα παραγγελιών ή στοιχεία συμβάσεων.\nΟ χρήστης της ιστοσελίδας συμφωνεί με τους Όρους Χρήσης και την Πολιτική Προστασίας Δεδομένων της «Εταιρείας».\nΕυθύνη του χρήστη αποτελεί η προσήκουσα χρήση της ιστοσελίδας. Απαγορεύεται ρητά η χρήση οποιουδήποτε περιεχομένου που μπορεί να προκαλέσει βλάβη στην <Εταιρεία> ή σε οποιονδήποτε τρίτο είτε προσβάλλει την εμπιστευτικότητα ή το απόρρητο πληροφοριών και για το οποίο δεν έχει δικαίωμα μετάδοσης σύμφωνα με το νόμο ή τις εν ισχύ συμβάσεις (εσωτερικές πληροφορίες, εμπιστευτικές πληροφορίες που μπορεί να αποκτήθηκαν λόγω εργασιακών σχέσεων κλπ.). Ρητά απαγορεύεται επίσης, η με οποιονδήποτε τρόπο μετάδοση περιεχομένου το οποίο παραβιάζει ευρεσιτεχνία, εμπορικό σήμα, εμπορικό μυστικό, πνευματικά δικαιώματα ή άλλα ιδιοκτησιακά δικαιώματα της «Εταιρείας» ή τρίτων κάθε είδους\nΚατά τη χρήση της ιστοσελίδας www.optikavissaris.gr μπορεί να χρειαστεί να δώσετε πληροφορίες και προσωπικά στοιχεία στο μέτρο που αυτό απαιτείται για την σωστή λειτουργία και ανάπτυξή της. Τα στοιχεία αυτά διέπονται από την Πολιτική Προστασίας Προσωπικών Δεδομένων της «ΕΤΑΙΡΕΙΑΣ», που είναι συμμορφωμένη με το νέο Γενικό Κανονισμό Προστασίας Δεδομένων (ΓΚΠΔ/GDPR) και για την οποία μπορείτε να ενημερωθείτε παρακάτω. Οι χρήστες διατηρούν το δικαίωμα ενημέρωσης, πρόσβασης και αντίρρησης στην επεξεργασία, σύμφωνα με το νέο ΓΚΠΔ και την κείμενη νομοθεσία. Σε διαφορετική περίπτωση συναινούν και αποδέχονται την επεξεργασία και δηλώνουν ότι όλες οι πληροφορίες και τα στοιχεία που παρέχουν είναι αληθή και ακριβή.\nΟ Πελάτης ενημερώνεται για την διαθεσιμότητα των προϊόντων μέσω ενδείξεων που τίθενται στη σελίδα κάθε προϊόντος ή υπηρεσίας στο ηλεκτρονικό κατάστημα. Η ΕΤΑΙΡΕΙΑ επιφυλάσσεται για την διαθεσιμότητα των προιόντων της εάν αυτά δεν είναι διαθέσιμα κατά τον χρόνο της παραγγελίας. Στην περίπτωση αυτή, η ΕΤΑΙΡΕΙΑ επιφυλάσσεται να μην αποδεχτεί τη συγκεκριμένη παραγγελία και ως εκ τούτου να μην καταρτιστεί η πώληση. Τυχόν πληρωμές θα επιστρέφονται στον Πελάτη χωρίς αδικαιολόγητη καθυστέρηση, με τον ίδιο τρόπο που ο Πελάτης επέλεξε να πληρώσει την παραγγελία του.\n-Το προϊόν πρέπει να μην έχει χρησιμοποιηθεί και να βρίσκεται στην αρχική του συσκευασία μαζί με την απόδειξη αγοράς του.\n- Τα έξοδα επιστροφής βαραίνουν αυτόν που κάνει την επιστροφή και για την επιστροφή αλλα και για την παραλαβή του νεου προιόντος.\nΓια επιστροφές / αλλαγές στα προϊόντα ο πελάτης επιβαρύνεται με τα έξοδα αποστολών. Για τον λόγο αυτό, παρακαλούμε να ελέγχετε τους κωδικούς μοντέλων, χρώματος και τα μεγέθη, πριν προχωρήσετε στην παραγγελία σας.\nΗ επιστροφή των χρημάτων όλου του ποσού εντος 14 ημερών πραγματοποιείται με τον ίδιο τρόπο με τον οποίο έγινε η πληρωμή. Σε περίπτωση αγοράς με αντικαταβολή απαιτείται να μας ενημερώσετε με ένα τραπεζικό λογαριασμό σας (ονοματεπώνυμο δικαιούχου, τράπεζα, ΙΒΑΝ λογαριασμού), ώστε να γίνει εκ μέρους μας η κατάθεση του ποσού.\nΤα έξοδα επιστροφής βαραίνουν αυτόν που κάνει την επιστροφή.\nΤο προϊόν πρέπει να μην έχει χρησιμοποιηθεί και να βρίσκεται στην αρχική του συσκευασία μαζί με την απόδειξη αγοράς του.\nΣε κάθε περίπτωση για αίτημα επιστροφής χρημάτων ή αντικατάσταση προϊόντος θα πρέπει να έχει προηγηθεί επικοινωνία με το ηλεκτρονικό κατάστημα μέσω email ή τηλεφωνικά στο 2310519910